Tətbiq olunan işlər - Kataliz və Qeyri-üzvi Kimya İnstitutu\nAna səhifəTətbiq olunan işlər\nİNSTİTUTUN 2021-Cİ İLDƏ TƏTBİQ OLUNAN İŞLƏRI\nTətbiqə təqdim olunmuş 3 elmi işdən ən mühümü:\n“Baku Steel Company” MMC-nin və AMEA-nın akademik M.Nağıyev adına Kataliz və Qeyri-üzvi Kimya İnstitutunun “Keçid elementlərinin xalkogenidləri” laboratoriyasının əməkdaşlarinin birgə apardıqları elmi-tədqiqat işi nəticəsində xaricdən gətirilib şirkətin yayma istehsalatında istifadə olunan valların innovativ metallurgiya texnologiyası əsasında daxili resurslar hesabına hazırlanarkən işçi hissəsi üçün keçid elementləri ilə legirlənmiş funksional xassəli çuqun alınmışdır. Həmin çuqunun iştirakı ilə işlənmiş bimetallik valların yayma prosesində tətbiqi müəssisəyə böyük iqtisadi səmərə verir. (Akt və iqtisadi səmərənin hesabatı əlavə olunub).\nTətbiq olunan digər işlər\n– 2020-ci ildən başlayaraq AMEA-nın Geologiya və Geofizika, Kataliz və Qeyri-üzvi Kimya, Torpaqşünaslıq və Aqrokimya İnstitutları arasında imzalanmış müqaviləyə əsasən “Yerli xammal (vulkan palçığı, yanar şist), məişət və sənaye tullantıları əsasında kompleks gübrənin hazırlanma texnologiyasının işlənilməsi” mövzusunda elmi-tədqiqat işinin tətbiqi haqqında akt hazırlanıb. Alınan üzvi mineral kompleks gübrə Səlyan rayon Xələc kəndində tətbiq edilib.Tədqiqat zamanı məlum olmuşdur ki, gübrənin istifadəsində 1 (bir) hektardan 3500 kq pambıq, başqa növ gübrənin istifadəsindən isə 1 (bir) hektardan 2800 kq pambıq alınmışdır. Müqavilə təqdim olunub.\n– 2021-ci ildə bu müqavilə çərçivəsində yuxarıda gğstərilən “Elmi-tədqiqat institutları” müxtəlif mənşəli xammallar əsasında hazırlanan kompleks üzvi mineral gübrənin sınaqdan keçirilməsi ilə əlaqədar Saatlı rayonunun Azadkənd kəndində yerləşən “Fermer təsərrüfatı” ilə əməkdaşlıq edir. Qeyd olunan ərazidə üzvi mineral kompleksin müxtəlif norma və nisbətlərdə pambıq bitkisinə veriləcək fenoloji müşahidələr aparılmışdır.\n– AMEA-nın Kataliz və Qeyri-üzvi Kimya İnstitutu Azərbaycan Respublikasının Müdafiə Nazirliyi ilə bağlanmış müqaviləyə əsasən yararsız raket yanacaqlarının zərərsizləşdirilməsi, bu prosesdən qalan tullantıların daşınması və utilizasiyası xidmətlərini yerinə yetirir.\nİNSTİTUTUN 2020-Cİ İLDƏ TƏTBİQƏ TÖVSİYƏ OLUNAN İŞLƏRİ\n- Alunit istehsalı prosesində yaranmış qırmızı şlam tullantısının təkrar emalı üçün aparılan tədqiqatlar nəticəsində onun tərkibində olan nadir metalların qatılaşdırılıb çıxarılmasının yeni innovativ üsulu işlənib hazırlanmışdır.\n- Xörək duzunun alınması üçün Neftçala Yod-Brom Zavodu ilə danışıqlar əsasında prosesin tam texnologiyası və lahiyə sənədləri hazırlanıb.\n- Azərbaycan Dövlət Neft Şirkətinin “Azəri Kimya” İstehsalat Birliyinin Etilen-Polietilen zavodunda etilen istehsalında xammaldan asılı olaraq 3-10% ağır piroliz qətranı alınır. Onun tərkibində 30-35% naftalin olur. Ağır qətrandan təmizliyi 98,9% olan naftalinin və ağır qətranda olan bəzi tsiklik birləşmələrində naftalinə çevrilməsi prosesləri işlənib hazırlanmışdır.\n– AMEA-nın Geologiya və Geofizika, Kataliz və Qeyri-üzvi Kimya, Torpaqşünaslıq və Aqrokimya İnstitutları arasında imzalanmış müqaviləyə əsasən “Yerli xammal (vulkan palçığı, yanar şist), məişət və sənaye tullantıları əsasında kompleks gübrənin hazırlanma texnologiyasının işlənilməsi” mövzusunda layihə hazırlanıb.\nİNSTİTUTUN 2019-CU İLDƏ TƏTBİQƏ TÖVSİYƏ OLUNAN İŞLƏRİ\n– Etilen istehsalında əmələ gələn yüngül və ağır qətranların emalı sxemlərinin işlənib hazırlanması (2018-2020);\n– Çən dibi neft şlamlarının təmizlənməsi üçün deasfaltenləşdirici reagentlərin alınması və tətbiqi (2018-2020);\n– Klatrat əmələgətirmənin neft qurğularının hasilatının artırılmasında tətbiqi (2018-2020);\n– Hidrotexniki qurğularda polad avadanlıqlarının istismar şəraitində korroziyasının tədqiqi və mühafizə üsullarının seçilməsi (2019-2020);\n– Alümosilikatlar və polimerlər əsasında nanokompozit materialların alınması və tətbiqi (2019-2020).\nAMEA-nın akademik M. Nağıyev adına Kataliz və Qeyri-üzvi Kimya İnstitutunun 2018-cı ildə nəzərdə tutulmuş innovasiya xarakterli işlərin yerinə yetirilməsi haqqında hesabat\nTətbiq olunan iş\n– Polietilen-bitum modifikasiyası əsasında hidrofob-elastik hermetiklərin alınması (tətbiq aktları var). İş 2014-cü ildən hal-hazıradək davam edir.\nTətbiqə tövsiyə olunan işlər\n– Dəmir yol qəzası nəticəsində fenolla çirklənmiş Padar məntəqəsi ərazisinin ekoloji monitorinq və bərpa layihəsi; (2014 il)\n– Neft şlamları və neftlə çirklənmiş torpaqqruntların utilizasiya texnologiyası; (2014 il)\n– Metalüzvi karbinol birləşmələri əsasından hazırlanmış kompozit məhlullarından istifadə etməklə müxtəlif təyinatlı tutumlarda formalaşan dib neft şlamlarından təmizlənməsi texnologiyasının işlənib hazırlanması; (2016 il)\n– Klatrat əmələ gətirmənin neft qurğularının hasilatlarının artırılmasında tətbiqi; (2016-2018 illər)\n– Kimya sənayesində əmələ gələn yan məhsulların emal texnologiyasının işlənib hazırlanması. (2017 il)\nAMEA-nın akademik M. Nağıyev adına Kataliz və Qeyri-üzvi Kimya İnstitutunun 2017-cı ildə nəzərdə tutulmuş innovasiya xarakterli işlərin yerinə yetirilməsi haqqında hesabat\nPolietilen-bitum modifikasiyası əsasında hidrofob-elastikhermetiklərin\nTexniki şərtlər və tövsiyyələr Meliorasiya və Su təsərrüfatı ASC tərəfindən qəbul edilmiş və təqdim edilən hidrofob hermetik nümunəsi “Xan Arxı” kanalının təmir işlərində tətbiq edilmişdir (aktlar təqdim olunub)\nMəsul şəxs: t.ü.f.d. Talıb Hüseynzadə\nMetalüzvi karbinol birləşmələri əsasından hazırlanmış kompozit məhlullarından istifadə etməklə müxtəlif təyinatlı tutumlarda formalaşan dib neft şlamlarından təmizlənməsi texnologiyasının işlənib hazırlanması\nFerrosen törəmələri əsaslı nanokompozit məhlullarından istifadə etməklə müxtəlif təyinatlı tutumlarda formalaşan şlamların təmizlənməsi üçün Bakı ş. “EKOL Mühəndislik Xidmətləri” QSC-nın Ekoloji Monitorinq Departamentinin Kompleks Tədqiqatlar laboratoriyasında sınaq tədqiqatları aparılmış və göstərilmişdir ki, kompozitin təsiri ilə emal şlamlarından qum və mexaniki qarışıqlar çöküntü şəklində ayrılır.\nMəsul şəxslər: k.ü.e.d., prof. Gülməmməd Süleymanov\nk.ü.f.d., ap.e.i. Rövşən Muradxanov\nKlatrat əmələ gətirmənin neft qurğularının hasilatlarının artırılmasında tətbiqi\nKeçid metalların komplekslərinin Azərbaycanın ağır neftlərinin hasilinə və nəqlinə təsiri öyrənilib. Bu komplekslər əsasında hazırlanmış kompozit asfalten və qətranların miqdarı çox olan Muradxanlı neftinin dinamik özlülüyünü 60% azaldır. Neftlə birlikdə çıxan lay sularının codluğunu kompozit aşağı salaraq, onu ekoloji təmiz suvarma su səviyyəsinə qədər təmizləyir.\nMəsul şəxs: k.ü.e.d., Mina Munşiyeva\nKimya sənayesində əmələ gələn yan məhsulların emal\ntexnologiyasının işlənib hazırlanması\nEP-300 qurğusunda (Sumqayıt şəh.) etilen istehsalının yan məhsulu – ağır qətranın emalı nəticəsində yüksək təmizliyi olan (98,9%) naftalinin alınma prosesi işlənilmişdir. Prosesin mahiyyəti ondan ibarətdir ki, karbohidrogenlərin pirolizində istifadə edilən xammaldan asılı olaraq tərkibində 36%-ə qədər naftalin olan məqsədyönlü məhsulun çıxımı və təmizliyi texnoloji cəhətdən əlverişli sadə üsulla yüksək dərəcədə artırılır.\nMəsul şəxs: t.ü.e.d., prof. Fikrət Sadıqov\nAMEA-nın akademik M. Nağıyev adına Kataliz və Qeyri-üzvi Kimya İnstitutunun 2016-cı ildə nəzərdə tutulmuş innovasiya xarakterli işlərin yerinə yetirilməsi haqqında hesabat\n1. 2016–cı ildə işlənib hazırlanmış korroziya əleyhinə “Polietilen –Polistirol Bitum modifikasiyası əsasında hidrofob hermetiklər” elmi – texniki şərtlər və tövsiyyələr Quba rayonu Suvarma sistemləri idarəsinin “Xan arxı” kanalının təmir işlərində 1800 pn.M həcmində və “Şəmkir maşın kanalının (II növbəsi)” tikintisində 4000 pn.M həcmində tətbiq olunub.(Tətbiq aktı var)\nMəsul şəxslər: t.ü.f.d. T.Hüseyinzadə\n2. Mingəçevir su anbarının sualtı polad qurğularında mikrobioloji bakteriayların və onların həyat fəaliyyətinin nəticəsi olan hidrogen sulfid korroziyası aşkar edilmişdir. Bu mikroorqanizmlərin anaerob xassəli olub sudakı SO-24 ionları ilə qidalanaraq H2S ifraz etməklə, pittinq korroziyasına səbəb olması təsdiq edilmişdir. Aşkar olunmuş korroziya prosesinin qarşısını almaq üçün göstərilən hidrotexniki qurğuların katod mühafizəsini təşkil etmək tövsiyə olunmuşdur. Bu istiqamətdə elmi-tədqiqat işlərinin davam etdirilməsi nəzərdə tutulur. (İnnovasiya xarakterli iş)\nMəsul şəxslər: k.ü.f.d. H. Tahirli\nİnstitutun Tətbiq işləri - 2015\nTətbiq üçün İnnovasiya mərkəzinə təqdim edilmiş işlər\nNaften karbohidrogenlərinin tsiklik dien karbohidrogenlərinə selektiv oksidləşdirici dehidrogenləşməsi\nİşin rəhbəri: akademik Ağadadaş Əliyev\nProses aşağı temperaturda aktiv seolit katalizatorlarının iştirakı ilə aparılır. Bunun üçün katalizatorlar sintez olunmuş, reaksiyaların kinetikası və mexanizmi öyrənilmiş və proseslərin sənayedə optimal layihələşdirilməsinin elmi əsasları işlənib hazırlanmışdır. Alınan tsiklik dienlər fizioloji aktiv maddələrin, polimer sənayesində, təbii birləşmələrin analoqlarının alınmasında və dərman preparatlarının məqsədli sintezində istifadə olunur.\nEtilen istehsalı üçün benzinin pirolizindən alınan ağır qatrandan təmiz naftalinin alınması\nİşin rəhbəri: t.e.d. Fikrət Sadıqov\nPirolizə verilən benzinin, xammalın tərkibindən asılı olaraq naftalinin miqdarı 30%-ə qədərdir. Naftalinə kimya, o cümlədən lak-boya məhsulları istehsalında, əczaçılıqda, müdafiə sənayesində tələbat olduğu üçün onun istehsalı aktualdır. Yüksək təmizliklə naftalinin alınmasında əvvəlcə ağır qatrandan naftalin fraksiyası ayrılır, sonra isə rektifikasiya yolu ilə təmiz naftalin alınır.\nÜzvi qalıqlarla çirklənmiş suların təmizlənməsinin resirkulyasiyalı texnologiyasının işlənib hazırlanması.\nİşin rəhbəri: Akademiyanın müxbir üzvü Qüdrət Kərbəliyev\nÇirkab sularının təmizlənməsi üçün texnoloji qurğu 3 pilləli maye fazalı ekstraksiya qovşağından, faza ayrılmaları qovşağından və rektifikasiya yolu ilə komponentlərin ayrılması və onların prosesə qaytarılması qovşağından ibarətdir.\nTullantısız texnologiya ilə bitsiklopentadienli dəmirferrosenin alınma üsulu\nİşin rəhbəri: Gülməmməd Süleymanov\nProses aktivləşdirilmiş monotsiklopentadienlə solvatlı dəmir iki-xloridin qarşılıqlı təsir reaksiyasına əsaslanır. Ferrosen yanacaq–energetika komplekslərində oktan qaldırıcı və tüstü azaldıcı kompozisiyaların hazırlanmasında əsas komponent kimi istifadə edilir. Texnologiyanın üstünlüyü ondadır ki, onun istehsalı zamanı asan alışan və partlayışa səbəb olacaq kimyəvi reagentlərdən istifadə olunmur.\nAtmosfer azotunun pilot qurğuda hidrogen peroksidlə azot 1-oksidə (N2O) fiksasiyası\nİşin rəhbəri: akademik Tofiq Nağıyev\nProsesin üstün cəhəti ondan ibarətdir ki, atmosfer azotunun oksidləşmə fiksasiyası prosesi axar reaktorda katalizator istifadə olunmadan aparılır. Fiksasiya qurğusu 3 seksiyadan ibarətdir:\n- İlkin maddələrin saxlanma və verilməsi seksiyası\n- Reaktor seksiyası\n- Alınan məhsulun soyuması və toplanması zonası\nSənayedə tətbiq olunan işlər\nPolistirol qatranı əsasında korroziyaya qarşı modifikasiya olunmuş örtüklərin alınması və tətbiqi\nİşin təhbəri: t.ü.f.d. Talıb Hüseynzadə\nKorroziya əleyhinə modifikasiya olunmuş bitum-polimer kompozisiya örtüyü “Bikoplast” meliorasiya və su təsərrüfatı sistemində magistral su kəməri və hidro texniki qurğuların tikintisində deformasiya olunmuş kanal bəndi və korroziya əleyhinə hermetiklər kimi, polad borular üçün polimer örtüklər kimi tətbiq olunur. Müvafiq tətbiq aktları alınmışdır.\nFerrosenin və onun bəzi törəmələrinin dizel yanaacqlarının keyfiyyət göstəricilərinə təsiri (Heydər Əliyev adına Bakı Neft Emalı zavodunda sınaqdan keçirilmişdir).\nIşin rəhbəri: k.e.d., professor Gülməmməd Süleymanov.\nDizel yanacaqlarının 75-94%-nin tam yanmasını təmin edən ferrosen və onun bəzi törəmələrinin istifadə imkanları müəyyən edilmişdir.\nTətbiq olunan işlərin siyahısı\n“Bitum-polimer kompozisiyaların korroziyaya qarşı örtüklər kimi istifadə edilməsi ASĞ Meliorasiya və su təsərrüfatı”, Lənkəran şəhəri, Masallı, 2015.\n“Alkilferrosenin dizel yanacaqlarında oktan ədədinin yüksəldici kimi sınaqdan keçirilməsi”. Mahaçkala neft emalı zavodu “Xəzər” İstilik Elektrik Mərkəzi, Mahaçkala səh. (Rusiya) 2006.\n“Neft şlamlarının zərərsizləşdirilməsi” – Qarasu Əməliyyat şirkəti 2005-2006.\n“Əhəngli kimyəvi uducunun tətbiqi”- ARDNŞ-nın Xəzər Dəniz Dalğıc və Qəza Xilasetmə idarəsi. Bakı şəh. 2000-2004.\n“Dəmir məmulatların üzərinin sinklə örtülməsi texnologiyası”. “Radiostroyenie” İstehsalat Birliyi, Bakı şəh. 2003.\n“Neftçıxarmada və neft emalında dispetçer nəzarət sistemi” – N.Nərimanov adına Neft Qaz Çıxarma İdarəsi, Bakı şəh. 2001.\n“İstilik –Elektrik sistemlərində yanacağın və oksigenin sərfinə mütəmadi nəzarət sistemi”. İstilik- Elektrik Mərkəzi , Bakı şəh.2001.\n“Benzquanaminin uçuş informasiyalarını qeyd edən cihazların (qara qutu) örtüklərinin hazırlanmasında tətbiqi”.”Всероссийский научно-исследовательский институт Авиационных материалов”, Moskva şəh. 2000-2004.\n“Neft şlamlarından nefti çıxarmaq üçün hazırlanan qurğunun tətbiqi”.Quruda neft çıxarma idarəsi, (SOCAR) Bakı səh. 1976-1997.\n“Kükürd tərkibli qazlardan təmiz kükürdün alınması”. Norilsk Dağ -metallurgiya kombinatı, Norilsk (Rusiya) 1977-1990.\n“Absorbsiya üsulu ilə çirkab sularından xrom və nikelin ayrılması üsulunun tətbiqi”. “Metallokultmetbıt” İstehsalat Birliyi, Bakı şəh. 1988-1989.\n“ İstilik və zərbəyə davamlı örtüklərin hazırlanması və tətbiqi”,Sahə poçtu, P-6209, Moskva şəh.1988-1990.\n“Tetra, heksa və oktadesildimetilaminlərin alınma üsulunun tətbiqi”– A.Y.Malinin adına Elmi Tədqiqat Materialşünaslıq İnstitutunun “Təcrübə zavodu”, Moskva, k-460,1989.\n“TU 88-Az- 5674049 markalı polibutensulfonun tətbiqi”, K-482, Səhra poçtu-m-5848, Moskva şəh.1988-1989.\n“Hidrogeoloji quyuların qazılmasında kəsici dolotaların hazırlanması”- “Azərbaycangeologiya” istehsalat birliyi, Bakı şəh.1988.\n“Elektronika cihazlarının hazırlanmasında fosfor və borun bir mərhələli diffuziyasında bor turşusunun trietil efirinin tətbiqi”- Sahə poçtu- 6906, Zaporojye şəh.(Ukrayna) 1987.\n“Trietoksiborun iştirakı ilə bor və fosforun bir mərhələli diffuziyası”.- “Opıtnıy zavod” , Stavropol şəh.(Rusiya) 1987.\n“Diodlarda trietoksibordan istifadə etməklə oksid örtüklərin alınması” “Elektrotexnika” istehsalat birliyi. Issık-Kul şəh.(Qırğızıstan) 1987-1989.\n“Yüksək piritli qurğuşun konsentratlarının emalı”. Çimkənt qurğuşun zavodu. Qazaxıstan 1986- 1988.\n“Polad məmulatlarının borlaşdırılması üçün borlu toz şəkilli tərkibdən istifadə edilməsi”. “Ozon” zavodu, Bakı şəh.1984-1986.\n“Tellurun (IV) “göy” yanus reaktivi ilə təyini üsulunun tətbiqi”. “Gidrotsvetmetobrabotka” istehsalat birliyi, Mtsensk şəh. (Rusiya) 1986.\n“Trietoksiborun müdafiə məqsədi ilə hazırlanan yarımkeçirici cihazların istehsalında tətbiqi” –Sahə poçtu -6419, Stavropol şəh,(Rusiya) 1986-1987.\n“Ftalonitril əsasında PA-6-211-5 markalı poliamid istehsalı”,Ümimittifaq Elmi-Tədqiqat Sintetik Liflər İnstitutunun təcrübə zavodu, Kalinin şəh.(Rusiya) 1983-1985.\n“Katalizator iştirakı ilə izoamilenlərin izoprenə dehidrogenləşmə prosesi”. “Nijnekamskineftexim”, Nijnekamsk şəh.(Rusiya) 1980-1983.\n“Alunitin tərkibində qalliumun “göy” yanus reaktivi ilə təyini üsulu” , Alüminium zavodu, Gəncə şəh. 1982.\n“Mineral su mənbələrindən karbon qazının sənaye miqyasında istehsalı texnologiyasının işlənib hazırlanması ”. Naxçıvan qaz zavodu, Naxçıvan şəh. 1980 - hal -hazırda .\n“Xəzər dənizi suyundan uranı çıxarmaq üçün gel-sorbentdən istifadə edilməsi”, Bakı səh. 1980.\n“Seolit tərkibli katalizator üzərində fasiləsiz sxem üzrə alkilfenolun alınması prosesi” . Anqarsk NAZ İB «Ангарскнефтеоргсинтез», 1980.\n“Verilmiş ölçülü hissəcikli polimetilmetakrilatın suspenziyada alınması üçün reaktorun tətbiqi” . İB «Оргстекло» SSRİ KSN, Dzerjinsk,1980.\n“Tereftalonitril və ftalonitrilin p-və o-ksilollardan oksidləşdirici ammonizlə alınması”, Y.H.Məmmədəlıyev adına NKPİ-nin təcrübə -sınaq zavodu, Bakı şəh.1979-1981.\n“N- α –fenilizopropilasedamidin epoksid qətranının bərkidicisi kimi istifadəsi”. “Ximprom” istehsalat birliyi, Sumqayıt şəh.1979.\n“EHM «Минск-32» üçün “Axtarış” sistemi proqramı”, ATKB-nin Voronej filialı, 1979.\n“Kimyəvi eksperiment ilə avtomatik idarə olunma”, İB “Üzvi sintez” Sumqayıt,1978-1979.\n“Benzin fraksiyasının pirolizi ilə etilenin alınması prosesinin modelləşdirilməsi və optimallaşdırılmas”, İB “Üzvi sintez” Sumqayıt, 1979.\n“Neft kimya nazirliyinin müəssisələrində stirolun alınması prosesinin optimallaşdırılması və intensivləşdirilməsi üçün alqoritm və proqram sisteminin tətbiqi”, Sumqayıt SK zavodu, 1978.\n“Kimyəvi eksperimentin idarə edilməsi sisteminin tətbiqi”, İB «Сумгаитхимпром» 1975.\n“Neftin atmosfer və atmosfer- vakum qovulması qurğularında istilik dəyişmə sisteminin optimallaşdırılması”, Lenin adına YBNZ, 1972.\n“İşlənib hazırlanmış texniki-iqtisadı model əsasında stirolun sənayedə alınması prosesinin optimallaşdırılması”,Sumqayıt SK zavodu, 1971.\nTətbiq üçün hazırlanan innovasiya xarakterli işlər.\nTullantısız texnologiya ilə bitsiklopentadienil dəmir ferrosenin alınma üsulu.\nEmulsion tip üzvi qalıqlarla çirkləndirilmiş su mənbələrinin resirkulyasiyalı texnologiyasının işlənib hazırlanması.\nEtilen istehsalı üçün benzinin pirolizindən alınan ağır qətrandan təmiz naftalinin alınması.\nAtmosfer azotunun pilot qurğuda hidrogen peroksidlə azot-1 oksidə (N2O) fiksasiyası.\nNaften karbohidrogenlərinin tsiklik dien karbohidrogenlərinə selektiv oksidləşdirici dehidrogenləşməsi.\nOksigenli üzvi birləşmələrin (spirtlər , turşular, anhidridlər) alınması üçün effektiv katalizatorların alınması.\nDaşkəsən maqnetit superkonsentratının təbii qazla reduksiyası əsasında metallaşmış dənəvərlərin alınması texnologiyası.\nPropilenin hidrogen peroksidlə oksidləşdirilməsi yolu ilə propilen oksidə , akroleinə, allen və metilasetilenə çevrilməsi.


"Biz birlikdə koronavirusa qalib gələcəyik" - Millət vəkili Cavid Osmanov\n''Ölkəmizdə ilk dəfə olaraq bu xəstəliyə yoluxanların sayı rekord həddə çatdı. Covid-19 dan həyatını itirən insanların sayında da artımın olması vəziyyətin nə qədər təhlükəli olmasından xəbər verir''.\nBu sözləri Metbuat.az-a özəl açıqlamasında millət vəkili Cavid Osmanov deyib. Millət vəkili bildirdi ki, bu istiqamətdə dövlətin gördüyü işlərə vətəndaşların da məhsuliyyətli yanaşması vacibdir.\n''Unutmaq olmaz ki, bir birlikdə güclüyük. Biz xalq olaraq Covid-19-un birinci dalğasında da həmçinin İkinci Qarabağ savaşında da birliyimizi nümayiş etdirib mübarizədə qalib gəlməyi bacardıq. Bir yumruq kimi birləşəndə hər bir problemin öhdəsindən xalq olaraq layiqincə gəlirik.\nİlk növbədə məhsuliyyət ön planda olmalıdır. Əks təqdirdə ölkəmizin səhiyyə və iqtisadiyyatına ciddi təsir dəyəcəkdir''.\nCavid Osmanov deyir ki, Yeni növ koronavirus (COVID-19) infeksiyası ilə mübarizə tədbirlərində iştirak edən tibb işçilərinin əməyini xüsusilə qeyd etmək lazımdır.\n''Biz bilirik ki, Covid19-la mübarizədə xəstələrin müalicəsində gecə-gündüz çalışan tibb işçilərimiz virusa yoluxanlar sırasında ilkləri təşkil edirlər. Elə koronavirusdan həyatını itirənlər arasında tibb işçiləri çoxdur.\nÖtən gün 4000 həddində yoluxma onu deməyə əsas verir ki, bundan sonra sosial həyatımızda atacağımız addımlar düşünülüb atılmalıdır. Sosial məsafəni gözləmək mütləqdir. Cəmiyyət olaraq Covid-19-ilə mübarizədə birlik nümayiş etdirib virusa qalib gəlməliyik. Çünki bizim işğaldan azad olunmuş torpaqlarımızda görəcəyimiz çox işlər var''.


Modellik Agentliyi | CEO\nModel agentlikləri model ola bilmənin ən etibarlı və ən asan yolunu sizlərə təqdim edir. Azərbaycanın model agentlikləri arasındakı ən dinamik heyətə sahib “CeoMedia” ilə modellik dünyasına addım atın!\nModelliyin hər gənc qızın xəyalındakı peşələrdən olduğunu söyləyə bilərik. Ümumi mənada yeni geyimlərin tanıtımlarını edərlər, eyni zamanda firma təqdimat və reklam üçün rol alarlar. Model ola bilmənin ən asan və ən etibarlı yolu model agentlikləri ilə çalışmaqdır. Model ya da fotomodel agentlikləri sizlərə bu çətin modellik kariyera yolunda yol göstərici mövqedə olacaq.\nModelləri podium modelləri, sınaq modeli, sərgi hostes və firma təqdimat modeli olaraq qruplaya bilərik. Bu qrupların yanında Top Model dediyimiz böyük proyektlərdə iştirak edən və dünya tərəfindən şöhrətə sahib modellərdir.\nModel Ola Bilmək Üçün Nələr Lazımdır?\nModellik edə bilmək üçün xarici görünüşünüzün yaxşı olması təəssüf ki, kifayət deyil. Estetik görünüşün yanında müəyyən fiziki ölçülərin də standartlar daxilində olması lazımdır. İndiki vaxtda modellik üçün, ümumiyyətlə, 36-38 arası bədən ölçüsü seçilməkdədir. Bununla birlikdə 1.75 sm və üstü boya sahib olanlar daha üstünlüklü mövqedə olduğunu söyləyə bilərik. Lakin 1.75 sm altı boyunuz olsa belə, modellik etmə şansınız qətiliklə olduğunu ayrıca ifadə etmək istəyərik.\nSəbr, Sabitlik və İnam modellik peşəsinin ən əhəmiyyətli ünsürüdür!\nModel ola bilmək üçün əvvəlcə səbrli və möhkəm iş əzminizin olması lazımdır. Bədən ölçüləriniz ya da təhsil səviyyəniz ya da gözəlliyiniz nə qədər yaxşı olarsa, olsun, əgər içinizdə bu işə olan inanc duyğusu yox isə, işiniz çətin ola bilər. Buna görə, hər nə olarsa, olsun, yetər ki lügətinizdə itirmək sözü olmadığı müddətcə modellik kariyeranızı əmin addımlar ilə irəlilədə bilərsiniz.\nModellik peşəsinə başlamadan əvvəl edilməsi lazım olan ilk şey model agentlikləri ya da fotomodel agentliklərinə müraciət etməkdir. Bu mərhələdə model agentlikləri arasından seçim edərkən həssas davranmalısınız. Fədakarlıq və səbr istəyən modellik peşəsi üçün edəcəyiniz ən əhəmiyyətli şey təcrübəli, etibarlı və peşəkar modellik ajanslarını seçməniz olacaq.\nModellik dünyasına əmin addımlar ilə giriş etmək istəyirsinizsə, Azərbaycanın model agentlikləri arasında imza atdığı uğurlu layihələr ilə ön plana çıxan “CeoMedia” olaraq sizləri kamandamızda görməkdən xoşbəxtlik hissi duyarıq. Sizlər də manekenlik kariyeranıza etibarlı addımlar ilə başlamaq istəyirsinizsə, “CeoMedia”nın müraciət formasını doldura bilərsiniz.


“MÖCÜZƏLİ NAFTALAN”, CƏHƏNNƏMİN YERDƏKİ FİLİALI.. » Şəfəqə Doğru\n“MÖCÜZƏLİ NAFTALAN”, CƏHƏNNƏMİN YERDƏKİ FİLİALI..\n- Tarix: 23-avq-2021, 12:56 - Bölmə: Gündəm / Manşet - Baxış sayı: 38\nAzərbaycan xalqını əmin etmək istəyirəm ki, bundan sonra da öz fəaliyyətimdə ölkəmizin, xalqımızın milli maraqlarını qorumaq üçün əlimdən gələni əsirgəməyəcəyəm. Heç bir təhdid, heç bir hədə, heç bir təzyiq mənim iradəmə təsir edə bilməz.\nAzərbaycan Respublikasının Prezidenti İlham Heydər oğlu Əliyev.\nAzərbaycan dövləti tərəfindən "Möcüzəli Naftalan” Sağlamlıq Mərkəzinə verilən on dörd günlük göndərişi müsbət dəyərləndirsəm də, 05-15. 08. 2021-ci il tarixində burda keçirdiyim günləri ömrümün əm iztirablı, ən çətin, ən xoşagəlməz anları hesab etməkdə haqlıyam. Bunun doğruluğunu aşağıda Siz oxuculara təqdim edəcəyim analitik hesabatda isbat etməyə çalışacam.\n1.Təqribən XX əsrin 80-ci ilərində inşa olunan binanın otaqları həmin dövrdən qalma köhnə və salxah mebellərlə təchiz olunubdur. Otaqların təmirsiz və bərbad halda olması dedeklərimin təsdiqi kimi qəbul oluna bilər. Yataq çarpayılarındakı matrasların yayları öz keyfiyyətini çoxdan itirdikləri üçün rahat yatmaq arzusundan yan keçməli olursan. O ki, qaldı yataq dəyişəcəyinə, istər-istəməz adamı ironiya, sarkazm əhatə edir. Beləki, pambıq istehsal edən Azərbaycanda, konkrer olaraq "Möcüzəli Naftalan”da insanlara süni-sintetik yataq dəsti verilir. Sözsüz ki, o da yayın bu istisində tərləmiş bədənə plyonka kimi yapışır və nəfəs almanı çətinləşdirir. Palatadakı sanitar-qovşaqlar, sanki həbsxana kamerasını xatırladır. Ancaq qeyd etmək istəyirəm ki, həbsxana kamerasında nəfəsliklər olduğu halda burda onlar nədənsə nəzərə alınmayıbdır. Bura ƏƏSM Nazirliyi tərəfindən göndərişlə gələn insanların, demək olar ki, hamısı qazilər, əlillər və sağlamlıq məhdudiyyəti olan insanlardır. Burda olduğum müddət ərzində dəfələrlə hava çatışmazlığı ucbatından huşunu itirib yıxılan insanların canlı şahidi oldum. Əgər həmin vaxt palatada başqa insanlar yoxdursa orda, duş otağında nəyin baş verəcəyini bilməyə xüsusi istedad tələb olunmur. Unitazın düyməsini sıxmaq üçün gərək barmağını deşiyə soxasan, ya da ki, həyətdən həmin diametrə uyğun gələn ağac parçası tapıb gətirəsən. Həm gülməli, həm də acınacaqlı haldır ki, sanitar qovşaqlarda duş asmaq üçün yer yoxdur və ya o bir vintlə bağlanıbdır və suyun təzyiqindən fırlanır, odur ki, bir əlinlə daima duşu tutmalı olursan. Söhbətin bu yerində bir fakt gətirmək istəyirəm. Mənimlə 233 saylı palatada Naxçıvan MR-nın, Şahbuz rayonundan olan bir qazi qalırdı. O, İkinci Qarabağ müharibəsi iştirakçısı idi. Sol əli tamamilə fəaliyyətsiz olduğundan hər dəfə çimərkən əziyyət çəkirdi və əsəbləşirdi. Dəfələrlə sanatoriyanın rəhbərliyinə irad bildirsək də heç kimi gəlib bu adi problemi aradan qaldırmadı. Vəziyyətin ağırlığını sübut edən çoxsaylı faktlardan biri də palatalarda su içmək üçün stəkan, meyvə qoymaq üçün boşqab, hətta, salfetka, belə, yox idi.. .. Görəsən ƏƏSMN nə üçün vətəndaşları bərbad halda olan "Möcüzəli Naftalana”, cəhənnəmin filialına göndərir?\n2.Həkimlər həmişə söyləyiblər ki, sağlam və keyfiyyətli qidalanma müalicə prosesinin əsas və ayrılmaz hissəsindən birini təşkil edir. Bu, nöqteyi-nəzərdən çıxış edərək "Möcüzəli Naftalan” Sağlamlıq Mərkəzində vətəndaşlara verilən yemək rasionu və menyu ilə tanış olmaq böyük əhəmiyyət kəsb edir:\n-10 qr. Palma yağı;\n-15 qr. Ağ pendir;\n-20 qr. Tvoroq:\n-Körpə uşaq payı qədər südlü kaşa:\n-Bir stəkan şirin-paket çay və qarışıq çörək, yəni axşamdan qalma və təzə;\n-Həftədə bir dəfə, bir ədəd soyutma yumurta.\n-Yarım boşqabdan aşağı əti olmayan kələm və ya vermeşel və ya qurdlamış çir lobya supu;\n-Makaron və ya düyü və ya kiflənmiş qarabaşaq üzərində mənşəyi bəlli olmayan üfunətli heyvan ətindən hazırlanmış bir çay qaşığı həcmində qiymə və ya kiçik bir parça toyuq əti;\n-Bir xörək qaşığı həcmində xırda-xırda doğranmış xiyar və pomidor salatı (Şəkidə qazlara verilən xiyar-pomidoru bu cür doğrayırlar). Yayın bu zamanında, sadəcə olaraq bunu biabırçılıq adlandırmaq olar;\n-Bir stəkan şirin kompot, ancaq orda hər hansı bir meyvənin olmasından danışmağa dəyməz;\n-Hindistandan gətirilmiş qara camış ətindən və ya mənşəyi bəlli olmayan, sodalı suda saxlanılan heyvan ətindən və ya toyuqdan hazırlanan sous;\n-Bir xörək qaşığı həcmində xırda-xırda doğranmış xiyar və pomidor salatı;\n-Bir stəkan dadı bəlli olmayan ayran;\nGörünür aidiyyatı qrumların, Prezident Aparatının, Baş Prokurorluğun, Daxili İşlər Nazirliyinin, Qida Təhlükəsizliyi Agentliyinin, həmçinin, yerli aidiyyatı olan təşkilatların burda baş verən neqativ proseslərdən, antisanitariyadan xəbərləri yoxdur. Bu, isə "Möcüzəli Naftalan” Sağlamlıq Mərkəzinin direktoru Elşən Əmiraslanova və Baş həkim Püstə Əsgərəliyevaya "qanadlanmağa, uçmağa” imkan verirdi. Bax, burda deyiblər:\n-"Al, nənə! Bu da sənə Yuryev günü.”\n3.Biz isə "Möcüzəli Naftalanda” səyahətimizi dabam etdirək. Mənim bura gəlişim pandemiyanın günbə-gün gücləndiyi, ona yoluxanların sayının artığı bir zamana təsadüf edirdi. İlk baxışdan gördüklərim məni həyacana gətirdi. Beləki, nə Sağlamlıq Mərkəzinin işçiləri, nə də ki, 300 nəfərdən artıq müalicə alan vətəndaşların heç birinin ağız-burun nahiyəsində qoruyucu tibbi maska, hətta, girişdən əlavə başqa yerdə spirtli məhlul görmədim, sözsüz ki belə bir yerdə ara məsafəsindən danışmaq gülüş olardı. Bu, barədə direktor Elşən Əmiraslanova iradımı bildirsəm də bir nəticə hasil olmadı. Məcburiyyət qarşısında qalaraq DİN-nin 102 Xidmətinə zəng edərək məsələni olduğu kimi onların diqqətinə çatdırdım. Heç on beş dəqiqə keçməmişdir ki, zəngimə əməli reaksiya verildi və Naftalan Polisi iş başında oldu. Direktor dərhal adamlarını mərəbələrə yollayaraq hamının gizlənməsi və ya tibbi maska taxması tapşırığını verdi, ancaq onun bu istəyi alınmadı. Polis əməkdaşları da vəziyyətin nə yerdə olduğunu gördülər. İdarənin cərimə olunub və ya olunmaması haqqında məndə məlumat yoxdur. Ancaq onu deyə bilərəm ki, polis əməkdaşları getdikdən sonra vəziyyət yenə əvvəlki halını aldı. Mən orda olduğum müddətdə Naftalan polisi iki dəfə Sağlamlıq Mərkəzində olsa da əhəmiyyətli bir nəticəyə nail ola bilmədi. Çünki Elşən Əmiraslanova heç nə ilə təsir etmək mümkün deyildi. Bu cənabın kimə arxalanması, sözsüz ki, məndə bir çox suallar və şübhələr yaratdı...\n4.Məlumat məqsədilə vətəndaşlara bildirmək istəyirəm ki, "Fasebook”da və İnternet səhifələrində "Möcüzəli Naftalan” Sağlamlıq Mərkəzi ilə bağlı yerləşdirilən informasiyaya və foto-şəkillərə aldanıb bu məkana getməsin. Çünki dövlət tərəfindən verilən sosial göndərişlərlə gələnləri məqalədə bəhs etdiyim neqativ problemlər və antisanitariya gözləyir. Bu, isə çox acınacaqlı və çox ürəkağrıdıcı haldır. Təzə korpusda yalnız öz şəxsi hesablarına putyovka alanlar yerləşdirilir.\n5.Bir məqamı xüsusilə qeyd etmək istəyirəm. "Möcüzəli Naftalan”da işləyən tibb personalın hər birinə direktor tərəfindən ayda cəmisi 50 AZN əmək haqqı ödənilir. Bu, açıq-aydın Azərbaycan Konstitusiyasına və Əmək Məcəlləsinə meydan oxumaq deməkdir. Minimum əmək haqq almayan kollektivin gözü isə Sağlamlıq Mərkəzinə müalicəyə gələn vətəndaşların cibindədir. Məqsədyönlü şəkildə Baş həkim və terapevtlər tərəfindən vətəndaşlar Ultura Səs Müayinəsindən keçirilir və hər birindən 15 AZN alınır. Burda başqa ödənişli xidmətlər də var, məsələn, ozonoterapiyanın bir seansı 12 AZN, iynəbatırmanın bir seansı 6 AZN və s. Məhz, bu məntiqdən çıxış edən tibb bacıları və masajistlər bir iş günü ərzində 80-85 pasiyenti yola verirlər. Bəli, yola verirlər... Bir nəfərin 80-85 nəfərə bir iş günü ərzində xidmət göstərməsi təcrübi baxımdan mümkün deyil. Əgər bu prosedura ən azı 12 dəqiqə və ən çoxu 20 dəqiqə müəyyən olunubsa,-demək,- buna ən azı 960-1020 dəqiqə, ən çoxu 1600-1700 dəqiqə vaxt lazım gələcəkdir. Bu isə 16-17 və ya 24-25 saat mənziləsindədir. Demək, Ginnesin rekordlar kitabı öz səhifəsinə rahatca "Möcüzəli Naftalan” Sağlamlıq Mərkəzinin "adını yaza bilər”. Sözsüz ki bunun arxasında işçilərin və direktor Elşən Əmiraslanovun və Baş həkim Püstə Əsgərəliyevanın şəxsi maraqları dayanır. Yuxarıda gətirdiyim rəqəmləri mən havadan götürməmişəm. Həmin rəqəmləri mən tibb bacılarının və masajistlərin biri-biri ilə öyünərək səsləndirdiyi fikirlərdən əldə etmişəm.\n6.Mən məqalənin ikinci bölməsində "Möcüzəli Naftalan”da istirahət edənlərə verilən keyfiyyətsiz və qeyri sağlam qida rasionu haqqında məlumat verdim. İndi isə Sağlamlıq Mərkəzinin həyətində "fəaliyyət” göstərən "Kababxana” və "Çayxana” haqqında informasiya vermək istəyirəm. Ac qalan pasientlərin bir çoxu kababın ətrinə tab gətirə bilməyib "Kababxana”ya üz tuturlar. Direktor tərəfindən məharətlə qurulan bu tələ vətəndaşların cibinə girmək üçün yaxşı vasitədir. Müalicə və istirahət zonası olmasına baxmayaraq burda müştərilərə istənilən qədər araq, pivə, hətta, tut "samoqonu” təklif olunur. Axşama kimi içkidən ayılmayan kababçı və ofisiantın üst-başından, sankin cin qorxur. Onların nazik əyri bığları, axan gözləri, səndəlləyən hərəkətləri və xalatsız geyimləri mənə Viktor Hüqonun səfillərini xatırlatdı. Tərkibinə soda qatılmış çay isə insanlara ləzzət vermək əvəzinə onları daha da, susuzlaşdırır. Birsözlə, mənşəyi bəlli olmayan ət və sodalı çay Elşən Əmiraslanovun əlavə gəlir yeri olaraq antisanitariya, infeksiya və pandemiya mənbəyi olaraq pasientlərin başının üstündə "Domokol qılıncı” kimi daima hərəkətdədir. Azyaşlı məktəblilərin çay, meyvə, bəhməz, hətta tut arağı satması diqqətimi çəkən əsas amillərdən biri oldu. Allah vətəndaşlarımızı qorusun.\n7.Ümumiyyətlə, "Möcüzəli Naftalan” Sağlamlıq Mərkəzi deyəndə yada ilk düşən onun direktoru Elşən Əmraslanov və onun burda qurub ərsəyə gətirdiyi xəyanət və fırıldaq modeli göz önünə gəlir. Əgər siz İnternetdə bu pansionatla bağlı yerləşdirilən məlumatları gözdən keçirmiş olsanız insanı bihuş edə biləcək çoxsaylı yalanların, məsələn, kitabxananın, idman zalının, idman trenajorlarının, stolüstü oyunların və s. canlı şahidi olacaqsınız. Halbu ki, burda XX əsrin 50-60-cı illərindən qalmış, Kiril əlifbası ilə yazılmış və infeksiya mənbəyi olan 35-40 tökülmüş, cırılmış kitabdan başqa heç nə görməyəcəksən. İdman zalı və idman trenajorları bir arzu olaraq xəyallarda dolanacaqdır. Həyətdəki bilyardın isə nə şarları, nə də ki, kiyi yoxdur. O ki, qaldı stolüstü oyunlara bunlar dincəlməyə və müalicəyə gələnlərin hər birinin şəxsi əmlakıdır. Burdan, belə bir nəticəyə gəlmək olar ki, Elşən Əmiraslanov həqiqətən "böyük iqtisaddçı”dır.\n8.Söhbətin bu yerində ƏƏSM Nazirliyinə müraciət edərək soruşmaq istəyirəm: Hamıya yaxşı bəllidir ki, Naftalan şəhərində onlarla daha müasir, daha yaxşı, daha təminatlı onlarla Sağlamlıq Mərkəzləri mövcuddur. Nə üçün, məhz "Möcüzəli Naftalan”? Apardığım araşdırma nəticəsində bu suala da, cavab tapmağa nail olmuşam. Pansionatın yerli işçilərinin söylədiklərinə rəğmən Elşən Əmiraslanovun oğlu ƏƏSM Nazirliyində kifayət qədər yüksək vəzifədə çalışır və rəhbərliyə yaxın olan bir şəxs kimi tanınır. Bax, burda deyiblər, "Sən saydığını say, gör fələk nə sayır”. Demək, hər şey aydındır, yəni korrupsiya öz yerindədir. Aldadılan qazilərin, əlillərin, sağlamlığı məhdud insanların diqqət və qayğısına qalan Prezident, dövlət və ictimaiyyət bir qrup xəyanətkar və fırıldaqçı tərəfindən bax, bu üsulla, "məharətlə” aldadılaraq talan olunur...\n9.Mən Prezident Aparatına, Baş Prokurorluğa, Dövlət Təhlükəsizlik Xidmətinə, Daxili İşlər Nazirliyinə, Qida Təhlükəsizliyi Agentliyinə ƏƏSM Nazirliyi ilə "Möcüzəli Naftalan” arasında mövcud olan Korrupsiya faktının yerini nişan verməklə öz "qol”umu vurdum. Top indi bir az yuxarıda adlarını sadaladığım dövlət təşkilatlarının meydançasındadır. İnşallh! Gözləyək görək onların vurduqlar "qol” necə və hansı gücdə olacaqdır. İnanıram ki, effekt inandırıcı olacaqdır!!\n"Fırıldaq və xəyanət namusla yaşamağa ağlı çatmyan axmaqların əməlləridir”.\nAzərbaycan 4 günlük iş rejiminə keçə bilərmi? -..\nGÜNÜN QOROSKOPU: DƏYİŞİKLİKLƏRİ ƏVVƏLCƏDƏN HİSS..


Çat (Ərzurum) — Vikipediya\nBu adın digər istifadə formaları üçün bax: Çat.\nArif Hikmet KILIÇ\n17.389 nəf. (2018)\nÇat — Ərzurum ilinin ilçəsi. İlçə Ərzurum və Ərzincan arasındakı sərhəd bölgədə yerləşir.\nÇat ilçesi 18-ci əsrin başlarında Osmanlı Sipahilər tərəfindən mahala 17 km uzaqlıqda olan bağlıca Beldesi ətrafında qurulmuş. I. Dünya Döyüşündən sonra Kığı mahalına bağlanmış, daha sonra coğrafi mövqeyi səbəbiylə Tercan mahalına bağlanmışdır. Yavi bucaq mərkəzi ikən 1936-ci ildə Aşağıçat Köyü ilçe Mərkəzi olmuş, 1939-ci ildə inzibati bağlılığı dəyişdirilərək Aşkale mahalına bağlanmışdır. 1946-ci ildə Oyuklu kəndi adı altında Ərzurum vilayətinə bağlanmışdır. 1954-ci ildə isə Oyuklu Köyü Çat adı altında ilçe mərkəzi halına çevrilmişdir.\nIlçe Ərzurum ilinin cənubunda iştirak edən Palandöken dağların cənub qərbindəki 1960 rakıma sahib, vulkanik və qayalıq, ətrafı təpələrlə əhatə bir ərazi görünüşü kəsb edən yüksək platolar geniş sahələrə yayıldığı, çoxca düzgün ərazinin olmadığı qismən şoran və duzlu torpaqlara sahib bir quruluşda olan ilçe şərqində Tekman mahalı, Qərbində Tercan ilçesi, şimalında Ərzurum ili və Cənubda Bingöl ili, Karlıova və Yedisu mahalları ilə çevrilidir.\n1986-ci ildə xidmətə girən Ərzurum - Bingöl Quru yolu mahalda keçməkdədir. Ərzurum ilinə 52 km uzaqlıqda olan ilçe Bingöl ilinin Karlıova mahalına 61 km məsafədədir. Sahə 1386 m² olub, Palandöken Dağları ətəklərindən gələn Tuzluca və Ağa kəndi çayları mahala iki tərəfdən çevirir. dolanışığını heyvandarlıqla təmin edən bir mahalda dolanışıq qaynağı ya da gəlir qaynaqları yoxdur. öz başına bir ilçedir.\nİlçede qış ayları şiddətli olub, yaz ayları isti və quraq keçir. Yağmur ümumiyyətlə bahar aylarında yağar. Qış aylarında istilik dərəcəsi -10, -18 dərəcə olub, zaman zaman -35 °C, -40 °C dərəcəni tapar. Sıx qar yağışı və tipi qış aylarında mahalın bəzi köyleriyle əlaqəsini kəsməkdə isə də mahalda olan Kənd Xidmeti Bakımevi qruplarının sıx işləri ilə qısa zamanda kənd yollar nəqliyyata açılmaqdadır.\nMənbə — "https://az.wikipedia.org/w/index.php?title=Çat_(Ərzurum)&oldid=5789451"\nBu səhifə sonuncu dəfə 14 fevral 2021 11:26 tarixində redaktə edilib.


Dünya Azərbaycanlılarının Həmrəylik Günü münasibətilə mini futbol turnirinin açılış mərasimi olub - AZƏRTAC – Azərbaycan Dövlət İnformasiya Agentliyi\nDünya Azərbaycanlılarının Həmrəylik Günü münasibətilə mini futbol turnirinin açılış mərasimi olub\nDekabrın 1-də Bakıda “Dünya Azərbaycanlılarının Mədəniyyət Mərkəzi” İctimai Birliyinin (DAMM), İctimai Nəzarət Koalisiyasınin (İNK) və “Sabitlik və İnkişaf” Mərkəzi İctimai Birliyinin təşkilatçılığı ilə 31 dekabr - Dünya Azərbaycanlılarının Həmrəylik Günü münasibətilə mini futbol turnirinin açılış mərasimi keçirilib.\nAZƏRTAC xəbər verir ki, əvvəlcə ulu öndər Heydər Əliyevin və Azərbaycanın ərazi bütövlüyü uğrunda canlarından keçən şəhidlərimizin xatirəsi bir dəqiqəlik sükutla yad edilib.\n“Dünya Azərbaycanlılarının Mədəniyyət Mərkəzi” İctimai Birliyinin vitse-prezidenti Səbuhi Rəcəb ölkəmizdə bütün sahələrdə olduğu kimi, idmanın da sürətlə inkişaf etdiyini diqqətə çatdırıb. Ölkəmizdə uğurlu idman siyasətinin əsasının ümummilli lider Heydər Əliyev tərəfindən qoyulduğunu diqqətə çatdıran S.Rəcəb deyib: “Hazırda bu siyasət Azərbaycan Prezidenti İlham Əliyev tərəfindən uğurla davam etdirilir və bu gün dövlətimiz idmanın inkişafına yüksək diqqət və qayğı göstərir. Bunun nəticəsidir ki, idmançılarımız beynəlxalq arenada ölkəmizi layiqincə təmsil edir və üçrəngli bayrağımızı dalğalandırırlar. Respublikamız irimiqyaslı yarışlara yüksək səviyyədə ev sahibliyi edir. Beynəlxalq idman qurumları artıq heç bir tərəddüd etmədən mötəbər yarışların təşkilini ölkəmizə həvalə edirlər. Dövlətimizin başçısı İlham Əliyev idmançıların sosial vəziyyətinin yaxşılaşdırılması məsələsini də daim diqqət mərkəzində saxlayır”.\nDAMM-ın birinci vitse-prezidenti Rasim Məmmədov turnirin əhəmiyyətini yüksək qiymətləndirərək bildirib ki, respublikamızda uğurlu siyasət ölkəmizin inkişafını və çiçəklənməsini təmin edib. Ölkə iqtisadiyyatının sürətli inkişafı ilə yanaşı, hökumət sosial sahədə də ciddi uğurlara nail olub. Müasir müstəqil Azərbaycanın uğurlu inkişafı Heydər Əliyev siyasətinin bəhrəsidir. Ulu öndər Heydər Əliyevin müəllifi olduğu siyasətin Prezident İlham Əliyev tərəfindən uğurla davam etdirildiyini bildirən R.Məmmədov əbədiyaşar liderin əziz xatirəsinin Azərbaycan xalqının qəlbində daim yaşayacağını deyib.\nAzərbaycanın dünyada etibarlı tərəfdaş olduğunu vurğulayan natiq ölkəmizin sürətlə inkişaf etdiyini, regionda söz sahibi olduğunu və mühüm layihələrin təşəbbüskarı kimi çıxış etdiyini diqqətə çatdırıb. İştirakçılara uğurlar arzulayan R.Məmmədov yarışı açıq elan edib.\nSonra fiziki məhdudiyyətli futbolçuların iştirakı ilə oyun keçirilib.\nYarışa “İNK” - “Borçalı” oyunu ilə start verilib.\nÜç gün davam edəcək turnirdə dörd komanda birincilik uğrunda mübarizə aparır.\nYarışın keçirilməsində məqsəd gənclərin asudə vaxtının səmərəli təşkili və sağlam həyat tərzinin təbliğ olunmasıdır.\nAZERTAG.AZ :Dünya Azərbaycanlılarının Həmrəylik Günü münasibətilə mini futbol turnirinin açılış mərasimi olub


“TÜRKSOY” jurnalının növbəti nömrəsində “Naxçıvan tənburu” sərlövhəli məqalə işıq üzü görüb - AZƏRTAC – Azərbaycan Dövlət İnformasiya Agentliyi\nBeynəlxalq Türk Mədəniyyəti Təşkilatının (TÜRKSOY) nəşri olan “TÜRKSOY” jurnalının növbəti nömrəsində Babək Rayon Mədəniyyət Şöbəsinin müdiri Fətəli Axundzadənin “Naxçıvan tənburu” sərlövhəli məqaləsi işıq üzü görüb.\nAZƏRTAC-ın Naxçıvan bürosu xəbər verir ki, məqalədə mizrabla çalınan ən qədim musiqi alətlərindən olan tənburun bir sıra xalqlara məxsus alət olduğu vurğulanıb. Müəllif qeyd edib ki, bir çox qədim alətlərə yenidən həyat verən İxtiyar Seyidov 1998-ci ildə Naxçıvan Dövlət Universitetində təhsil aldığı dövrdə “Türk dövlətləri birliyi” adlı simpoziuma simvolik olaraq Naxçıvan tənburu hazırlayıb təqdim edib. Dövrümüzə kimi gəlib çıxmış tənbur növlərindən fərqli olaraq onun ixtira etdiyi hər bir tərəfi bir musiqi aləti olan üçtərəfli tənbur gözəl səsə malik, uzunluğu 110, eni 12 santimetr, 30-a yaxın simi olan və mizrabla çalınan alət kimi formalaşıb. Bir tərəfi saz, digər tərəfi tənbur, üçüncü tərəfi isə çəng səsinə malik olan Naxçıvan tənburunun ixtiraçısı İxtiyar Seyidov alətin mənasını belə izah edir: “Bildiyimiz kimi, bütün türkdilli xalqlar arasında geniş yayılan bu alətlər, yəni saz, tənbur, çəng alətlərini mən birlik rəmzi kimi bir kök üstə, bir gövdə üzərində birləşdirdim və mənası da budur ki, bütün türkdilli xalqların öz dövlətləri olsa da, kökləri birdir. Alətin aşıqlarının hər biri ayrı-ayrı simləri kökləyərək musiqi alətini rəmzi bir mənaya gətirib çıxarır”.\nMüəllif yazır ki, tənbur alətinə 3 tel bağlanır. Birinci tel kiçik oktavanın si bemol səsinə, orta – ikinci tel kiçik oktavanın mi bemol səsinə, üçüncü – yuxarıdakı tel isə birinci teldən 1 ton aşağı yəni, lya bemol səsinə köklənir. Amma istənilən vaxt orta telin səsini dəyişərək 1 ton yuxarı və aşağı istiqamətə kökləyərək ifa etmək olar. Əsasən, metal tellərə malik olan bu alət mizrabla ifa olunur. İkinci tərəf saz aləti eynilə dövrümüzdə istifadə etdiyimiz saz kimi köklənir və mizrabla ifa olunur, 6 teldən ibarətdir. Üçüncü tərəf isə çəng alətinin səsinə malik, 21 teldən ibarətdir. Köklənmə sistemi ikinci oktavanın do səsindən başlayaraq diatonik şəkildə üçüncü oktavaya qədər köklənir. Naxçıvan tənburunun çanaq hissəsi, əsasən, tut ağacından, qol hissəsi ceviz, aşıqları isə armud ağaclarından hazırlanır. Tərəflərin üz hissəsinə isə 3 millimetr qalınlıqda deka yapışdırılır.\nSonda vurğulanır ki, türk xalqlarının birliyinin simvolu olan Naxçıvan tənburu gözəl səsə malik çalğı alətidir və türk xalqları var olduğu müddət ərzində onun xoş səsi daim eşidiləcəkdir.\nAZERTAG.AZ :“TÜRKSOY” jurnalının növbəti nömrəsində “Naxçıvan tənburu” sərlövhəli məqalə işıq üzü görüb


Tehran görüşündə Ərdoğanla Putin arasında gərginlik yaşandı – Turkustan.info\n08 Sentyabr 2018 11:08 Turkustan.info\nTürkiyə prezidenti yekun bəyannamədə İdliblə bağlı “atəşkəs” sözünün açıq yazılmasını istədi, Rusiya prezidenti isə bununla razılaşmadı; Elxan Şahinoğlu: “Bu görüşdə aparılan müzakirələr göstərdi ki, Türkiyə-Rusiya-İran birliyi çox kövrəkdir”\nSentyabrın 7-də Tehranda Türkiyə, Rusiya və İran prezidentləri arasında zirvə görüşü baş tutub. Sammitdən öncə Türkiyə prezidenti Rəcəb Tayyib Ərdoğanın iranlı həmkarı Həsən Ruhani və ardınca Rusiya prezidenti Vladimir Putinlə təkbətək görüşü keçirilib.\nTurkustan.info xəbər verir ki, zirvə görüşündə ilk geniş çıxışı Putin edib. O, İdlibdə müxtəlif terror qruplarının olduğunu və onların zərərsizləşdirilməsinin vacibliyini deyib. Putin bildirib ki, böhranın ağrısız həll edilməsi vacibdir: “Davamlı sülhün bərqərar olması üçün çox işlər görülməlidir, insanlar yavaş-yavaş barışa doğru addım atır. Beynəlxalq birlik də buna dəstək olmalıdır. Bizim əsas məqsədimiz terrorçuları təmizləməkdir. Onların mülki şəxslərin arxasına sığınaraq, Suriyanın qanuni hakimiyyətinə qarşı fəaliyyətinə yol vermək olmaz”.\nPutin çıxışında bir çox məsələlərə də toxunub. O, əmin olduğunu bildirib ki, bu görüşdən müsbət sonluqlar alınacaq.\nPutindən sonra isə Ruhani sözü türk həmkarı Ərdoğana verib.\nTürkiyə lideri Ərdoğan vurğulayıb ki, Astana razılaşmasına sadiq qalınmalıdır. O, ümid etdiyini bildirib ki, bu görüşdə arzulanan nəticələr əldə ediləcək: “Biz Afrin və digər bölgələri terrorçulardan təmizlədik. Məqsədimiz qaçqınların evlərinə təhlükəsiz qayıtmasını təmin etmək idi, bunu da etdik. Ancaq zamanla gərginliyi məqsədli artıranlar var. Türkiyə olaraq biz Astana razılaşmasının riskli hala gəldiyini görürük. İdlib bizim üçün həm də bir milli təhlükəsizlik məsələsidir”.\nƏrdoğan qeyd edib ki, İdlibə hər hansı bir hücum böyük fəlakətə yol açacaq, böyük köç olacaq: “Oradan milyonlarla insan bizim sərhədimizə sığınacaq. Biz əsla İdlibin qan gölünə dönməsini istəmirik. Bunun üçün də İran və rusiyalı dostlarımızdan dəstək gözləyirik. Burada baş verəcək toqquşma böyük qətliama, qana, köçə səbəb olacaq. Biz bunu istəmirik. Biz Suriyada vəziyyət normallaşana qədər varlığımızı davam etdirəcəyik”.\nƏrdoğan İran və Rusiya liderlərinə İdlibdəki vəziyyətlə bağlı təklif verib. O deyib ki, İdlibdəki müşahidə məntəqələrini genişləndirmək, liberal müxaliflərə həmin məntəqələrdə yer vermək olar: “Sizlərdən bizim də həssaslığımız anlayacağınızı gözləyirik”.\nƏrdoğan PKK/YPG-nin fəaliyyətinə də toxunub və ABŞ-ın bu qrupa dəstəyini pisləyib. Eyni zamanda Suriyada kimyəvi silah tətbiqinə də toxunub.\nTürkiyə lideri bundan sonrakı zirvənin Rusiyada baş tutacağını vurğulayaraq, deyib ki, həmin zirvəyə böyük ümidlərlə gedəcəklərinə inanır.\nİran prezidenti Ruhani isə çıxışında deyib ki, Suriyada məqsədləri sülh və barışıqdır: “Biz Suriyada böyük mərhələdən keçdik. Ən önəmlisi odur ki, artıq terrorçu qrupları danışdıran, onları qoruyan ölkələr artıq əvvəlki mövqelərini itiriblər. ABŞ və sionist qruplar terrorçulara silah verdi, onları dəstəklədi, ancaq görürük ki, artıq onlar çökür. Onlar məqsədlərinə çata bilməyəcək. Bu, önəmlidir.\nİndi Suriyada iki vacib məsələ var: Qalan terrorçuların zərərsizləşdirilməsi; Suriyada yeni dönəmin başlanması, konstitusiyanın qəbulu, demokratik, sivil dövlət sisteminin yaradılması…”.\nRuhani deyib ki, İdlib məsələsini elə həll etmək gərəkdir ki, orada nə terrorçu qalsın, nə də xalq əziyyət çəksin: “İdlib bütün terrorçulardan təmizlənməlidir. Bu terrorçular mülki şəxslərin arxasında gizlənirlər. Bütün çabalarımız buna yönəlməli, xalqı qorumalıyıq” .\nO, Fəratın sahilində ABŞ-ın dəstəklədiyi YPG qüvvələrinin də problem olduğunu deyib: “Burada da problemlər var. Bu da ABŞ-ın yaratdığı problemdir. Bizim istəyimiz Amerikanın bu bölgəni tərk etməsi, bütün xalqların yurdlarına rahat qayıtmalarıdır”.\nRuhanidən sonra yenidən söz alan Ərdoğan İdlibdəki bombardmanın dərhal dayandırılmasını istəyib: “Çünki artıq oradan köç başlayıb, bizim sərhədimizə doğru gəlirlər. Bizim artıq qaçqın qəbul etmək limitimiz dolub, biz onları yerləşdirə bilməyəcəyik. Buna bizim nə gücümüz, nə də imkanımız var. Ona görə atəşkəs əldə olunmalı və bundan sonra birgə tədbirlər planı hazırlaya və müvafiq addımlar ata bilərik. Bizim son sözümüz atəşkəsin dərhal həyata keçirilməsidir”.\nBundan sonra Putin söz alıb.\nO qeyd edib ki, Suriyanın ərazi bütövlüyü tam təmin edilməli və qanuni hakimiyyət bütün ərazilərinə nəzarət etməlidir:“Prezident Əsəd Suriyanın gələcəyi üçün qurulan Ana Yasa Komitəsində kimlərin təmsil olunacağının siyahısını verib. Müxaliflər də bu siyahını konkretləşdirib, verməlidir. Bu, Suriyanın gələcəyinin, onun ərazi bütövlüyünün və sair məsələlərinin təminatı olacaq. Bundan başqa, həm hərbi, həm də diplomatik əlaqələr bir-biri ilə əlaqələndirilməlidir. Hazırda Suriyada yenə də terrorçular qalıb, onlar hər an hər addım ata bilərlər. Biz onlara qarşıyıq, onlara imkan verə bilmərik. O üzdən müzakirələr davam etməlidir”.\nBundan sonra Ruhani bir daha deyib ki, elə edilməlidir ki, həm terrorçular ayaq açmasın, həm də xalq zərər görməsin:“Bunun üçün mütəxəssislərimiz daha çox işləməlidir. Məsuliyyətimiz çox böyükdür. Hamımız çalışmalıyıq ki, Suriyanın konstitusiyası yenidən yazılsın, artıq burada qanuni yolla hakimiyyətin təminatı həllini tapsın”.\nSonda Ərdoğan bir daha söz alaraq, növbəti dəfə atəşkəsdən danışıb: “Biz bu gün burada atəşkəs əldə edərsək, bu, zirvənin qələbəsi olacaq, xalq rahatlanacaq…”.\nSonda Ruhani Tehran bəyannəməsi haqda məlumat verib.\nAncaq Ərdoğan bəyannamənin 3-cü maddəsinə etiraz edib və bildirib ki, burada “atəşkəs” sözü açıq yazılmalıdır: “Bu söz əlavə olunarsa, daha yaxşı olar”.\nPutin isə bununla razılaşmayıb. O, bunu ərazidə terrorçu qrupların fəaliyyəti ilə əlaqələndirib: “Həmin bənddə hər üç ölkənin məsuliyyəti aydın göstərilib”.\nƏrdoğan isə belə olan halda deyib ki, zirvədən bütün terror qruplarına, o cümlədən YPG-yə də silahları yerə qoymaq çağrışı edilməlidir. Ruhani bu məsələdə ona dəstək verib və belə bir çağırış edib.\nBununla da zirvə yekunlaşıb və 12 maddəlik Bəyannamə qəbul edilib.\nBundan sonra liderlər mətbuata birgə açıqlamalar veriblər.\nDünyanın diqqətlə izlədiyi sammitdən dərhal sonra müxtəlif fikirlər meydana çıxıb. Xüsusilə Qərbin hər üç ölkəyə qarşı tətbiq etdiyi sanksiyaların əsas müzakirə mövzusu olmaması ciddi suallar doğurub.\nQərb Universitetinin Tətbiqi Politologiya Mərkəzinin rəhbəri Elxan Şahinoğlu “Yeni Müsavat”a sammitin nəticələrini bu cür şərh edib: “Türkiyə, Rusiya və İranın iştirakı ilə bağlı xeyli müddətdir ”Astana prosesi” cərəyan edirdi. Bu prosesi davam etdirmək çətin idi. Çünki Rusiya və İran Suriya rejiminə dəstək verir, Türkiyə isə Bəşər Əsədi qanuni prezident saymır. Buna baxmayaraq, hər 3 dövlət Suriyanın ərazi bütövlüyünü dəstəkləyir və bu ölkədə terrorizmə son qoyulmasını istəyir. Digər tərəfdən İblib ətrafında yaranan gərgin vəziyyət Türkiyəni haqlı olaraq narahat etməyə başladı. Çünki İdlibdə 3 milyon suriyalı yaşayır, ora davamlı bombardman olunsa xeyli mülki vətəndaş öləcək və qaçqınlar Türkiyəyə axın edəcəklər. Məsələnin başqa tərəfi də var. Suriya ordusu İdlibi nəzarət altına aldıqdan sonra Türkiyə ordusunun Suriyadan çıxarılmasını daha qətiyyətlə tələb edəcək. Hazırkı şərtlər daxilində isə bu Türkiyənin maraqlarına cavab vermir. Çünki Türkiyə ordusu Suriyanın Qərb bölgələrini tərk etsə, həmin ərazilər terrorçu PKK-ya bağlı qrupların nəzarəti altına keçəcək. Üç ölkənin prezidenti bu şərtlər daxilində Tehranda görüşdülər. Türkiyə Cümhurbaşqanı Rəcəb Tayyib Ərdoğan ölkəsinin qırmızı cizgilərini rusiyalı və iranlı həmkarlarına anlatmağa çalışdı. Ancaq məndə belə təəssürat yarandı ki, Ərdoğanın narahatlıqları diqqətə alınmadı. Ərdoğanın Tehranda Rusiya və İran prezidentləri qarşısındakı çıxışından gəldiyim nəticələr bunlardır:\nBirincisi, Ərdoğan Rusiya və İranla dostluğu vurğuladı, ancaq Türkiyənin maraqları nəzərə alınmadan İdlibin vurulmasının Ankaranın Astana prosesindən uzaqlaşa biləcəyi ilə nəticələnəcəyinə eyham vurdu. Çünki hava bombardmanları nəticəsində həm xeyli mülki vətəndaş öləcək, həm də milyonlarla suriyalı yenə Türkiyəyə axın edəcək. Ona görə də Ərdoğan İdliblə bağlı yeni üçlü plan hazırlanana qədər Rusiyaya atəşkəs təklifi etdi və bu təklifini düz 3 dəfə söz alaraq təkrarladı. Putin Ərdoğanın bu təklifinə xeyli dirəndi, atəşkəslə razılaşmadı. Ərdoğan güzəştə gedərək, “onda heç olmazsa İdlibdə terrorçulara silahları buraxmasına çağırış edək” təklifini irəli sürdü. Putin bu dəfə etiraz etmədi. Bu o deməkdir ki, Rusiya İdlibi bombardman ideyasından vaz keçməyib.\nİkincisi, Rusiyanın İdlibə yaxın hərbi bazalarının təhlükəsizliyinə təminat veririk, Suriyanın silahlı müxalifəti həmin bazalara hücum etməyəcəklər. Ancaq buna da Kreml inanmır.\nÜçüncüsü, Ərdoğan izah etməyə çalışdı ki, İdlibdə kimyəvi silahdan istifadə edilsə, bu hər şeyin sonu olacaq. Yəni Ərdoğan Qərb ölkələri kimi kimyəvi silahdan istifadə mövzusuna həssas yanaşdığını göstərdi. Bəşər Əsəd rejiminin və ya terrorçuların kimyəvi silahdan istifadə etməyəcəyinin təminatı yoxdur.\nDördüncüsü, Ərdoğan Rusiya və İran prezidentlərinə Amerikadan şikayət etdi. Ərdoğan Amerikanın terrorçu kürd təşkilatlarına tonlarla yük daşıdığını vurğuladı. Ərdoğan bunu İran və Rusiya prezidentlərinə ona görə xatırlatdı ki, onlar da Amerika kimi terrorçu kürd təşkilatlarına dəstək verməyi ağıllarına gətirməsinlər. İran və Rusiya prezidentlərinin Ərdoğanın qırmızı cizgilərini diqqətə alacağını yaxın gələcəkdəki proseslər göstərəcək. Məsələni qəlizləşdirən budur ki, bombaların ağlı olmur, terrorçu ilə müxalifət və mülki vətəndaş arasında fərq qoymur, hamını qırır. Türkiyənin İdlibdə terrorçularla silahlı müxalifəti necə ayıracağı da asan məsələ deyil. Tehran görüşü Astana prosesi üçün ciddi sınaqdır. Maraqlıdır ki, Ərdoğan nitq söylərkən Rusiya prezidenti Vladimir Putinin iranlı həmkarından fərqli olaraq gözləri türkiyəli həmkarında deyil, əvvəlcədən hazırladığı mətndə idi. Tehran görüşü göstərdi ki, Türkiyə-Rusiya-İran birliyi çox kövrəkdir. Əslində Tehran görüşü canlı yayımlanmamalı idi. Prezidentlər bir-birini salamlayandan sonra görüş qapalı müstəvidə keçirilməli idi. Rusiya tərəfi iddia edir ki, İran televiziyasının prezidentlərin görüşünü canlı yayımlayacağı əvvəlcədən razılaşdırılmamışdı. İran tərəfi də səhv etdiyini boynuna alır. Ancaq Tehran efiri qəsdən də açıq tuta bilərdi. Məqsəd Türkiyə ilə Rusiya arasında İdliblə bağlı fikir ayrılığını ortaya qoymaq idi. İran prezidenti Ərdoğanla Putin arasındakı mübahisəyə qarışmadı”.\nPolitoloq bu görüşdə Qərb tərəfindən hər üç ölkəyə qarşı tətbiq edilən sanksiyaların müzakirə edilməməsi ilə bağlı bunları dedi: “Bu, Tehranda müzakirə predimeti deyildi. Görüşün müzakirə mövzusu sadəcə İdlib idi”. /Strateq.az/


Rayonda abadlıq və yaşıllaşdırma tədbirləri uğurla davam etdirilir. Ətraf mühitin yaxşılaşdırılması məqsədi ilə cari ilin ötən dövründə rayon ərazisində dörd mindən artıq ağac əkilmiş, neft əməliyyat şirkətləri tərəfindən ümumi sahəsi 5,77 hektar olan müxtəlif ölçülü 79 gölməçə qurudulmuş, neftlə çirklənmiş 20,0 hektar torpaq sahəsi təmizlənmişdir. Rayon İcra Hakimiyyətinin təşkilatçılığı ilə növbəti ağacəkmə rayonun Qaraçuxur qəsəbəsi, Etibar Bəkirli küçəsində keçirilmişdir.\nAğacəkmə aksiyasında rayon İcra Hakimiyyətinin başçısı aparatının əməkdaşları, RİHB-nin qəsəbə inzibati ərazi dairəsi üzrə nümayəndəlikləri, qəsəbə bələdiyyələri, sənaye, təhsil, səhiyyə müəssisələrinin, Suraxanı Rayon Mənzil-Kommunal Təsərrüfatı Birliyinin işçiləri iştirak etmişdir.\n200 nəfərin iştirak etdiyi iməcilikdə müvafiq təmizləmə işləri aparılmış, abadlıq işləri görülmüş, mövcud olan yaşıllığa qulluq edilmiş və 300-dən artıq ağac əkilmişdir.\nRayonda eyni zamanda piyadalar üçün əlverişli hərəkət şəraitinin yaradılması məqsədilə yol kənarında piyada səkilərinin bərpası işlərinə başlanılmışdır. Hazırda rayonun müxtəlif yerlərində yol boyu bordurlar dəyişdirilir, tamet daşı düzülür və işıq dirəkləri yeniləri ilə əvəzlənir. Küçələrin estetik görünüşün yaxşılaşdırılması məqsədi ilə yeni layihələr hazırlanaraq ətraf ərazidəki qeyri-yaşayış obyektlərinin sahiblərinə təqdim edilmiş, fərdi yaşayış evlərinin həyətyanı sahələrinin hasarları mişar daşı ilə hörülür, suvaq vurularaq rənglənir, yol boyu ağaclar əkilir.


Mastopatiya... Sizə tanış gəlir? - Qadınlar OXUSUN » Qadınla.Com - Qadınlar Birİncidir!\nMastopatiya... Sizə tanış gəlir? - Qadınlar OXUSUN\nTarix: 19-10-2019, 16:00\nHə, əziz xanımlar. Bilməyiniz vacibdir ki, mastopatiya çoxsəbəbli xəstəlik olmaqla yanaşı genetik və etioloji faktorlarla, həmçinin qadınların yaşayış tərzi ilə əlaqədardır. Cəmiyyət inkişaf etdikcə qadınların daha çox sosiallaşması, karyera dalınca düşməsi, gənc yaşda ailə qurmağa meylinin azalması bu xəstəliyə təkan verən amillərdəndir - desək, bunu mübaliğə saymayın. Bilin ki, zəmanəmizdə süd vəzi xəstəliklərinin artması bilavasitə doğuşların sayının az olması ilə, gecikmiş doğuşlarla, abortlarla əlaqədardır.\nMastopatiya əsasən əsəbləri zəif olan qadınlarda rast gəlinir. Ona görə də, bəzən həkimlər bu xəstəliyi “histerik şiş” adlandırırlar. Ümumi qənaət belədir ki, bu xəstəliyin əmələ gəlməsini əksər hallarda stresslər, nevroz, depressiya tətikləyir. Uzunmüddətli psixoloji stress də mastopatiyanın əsas risk faktorlarındandır.\nYadda saxlayın ki, yaşı 40-ı ötmüş xanımların orqanizmində endokrin sistemin müqavimətini azaldan hormonal dəyişikliklər baş verir. Amma onu da nəzərə alın ki, qeyri-müntəzəm cinsi həyat da qadın orqanizmində hormonal balansı pozur. Müasir dövrdə bir çox qadınlarımız taleyin gərdişindən normal qadın həyatı yaşaya bilmirlər. Bu da orqanizmə mənfi təsir göstərir və müəyyən fəsadların yaranmasına səbəb olur. Nəticədə cürbəcür xəstəliklər meydana gəlir. Praktika göstərir ki, qadının yalnızlığı, davamlı ailə münasibətlərinin olmaması süd vəzilərində patoloji proseslərin inkişafına təkan verir. Ona görə də, tək yaşamağa məcbur qalmış qadınlar sağlamlıqlarına daha diqqətli yanaşmalıdırlar.\nMüxtəlif ölkələrdə fəaliyyət göstərən alimlər və həkimlər bu sahədə çoxsaylı tədqiqatlar aparıblar. Nəticədə isbat olunub ki, mastopatiya və süd vəzi xərçəngindən əziyyət çəkənlər əsasən qeyri-normal həyat tərzi keçirən, yəni tək yaşayan xanımlardır. Bu mənada, İtaliyada aparılmış maraqlı bir tədqiqatın nəticələrini xatırlatmaq yerinə düşür: ölkənin qadın monastrlarında kütləvi tədqiqatlar aparılıb və... məlum olub ki, uşaq doğmayan və normal cinsi həyat yaşamayan qadınlarda süd vəzi ilə bağlı problemlər normal həyat tərzi keçirən qadınlara nisbətən xeyli çoxdur.\nDeməli, müntəzəm cinsi əlaqə, müsbət hamiləlik, körpəni uzun müddət əmizdirmək qadın gözəlliyinin əsas atributlarından olan döşlərin xəstələnməsinin qarşısını almaq üçün yaxşı profilaktikadır. Bu şərtlərə əməl edə bilən qadınlar arxayın ola bilərlər ki, yaşlarına müvafiq normal həyat tərzi yaşamaları eyni zamanda mastopatiyanın erkən mərhələdə müalicəsi üçün ən yaxşı yoldur. Çünki qadın kimi normal həyat tərzi yaşayan şəxsdə süd vəzinin toxuması cavanlaşır və xırda kistalar təbii yolla sorulur.\nAmma... bir məqamı da vurğulamağımız vacibdir. Xanımlar, normal cinsi həyatınızın olması yaxşı haldır, ancaq bu sizi arxayın salmasın. Digər şərtlərə əməl olunmadıqda təkbaşına bu amil sizi süd vəzi xəstəliklərindən sığortalaya bilməz. Niyə? İndi biləcəksiniz. Deyək ki, ailəlisiniz, əriniz yanınızdadır, planlaşdırdığınız sayda uşaqlarınız var. Daha uşaq istəmirsiniz. Amma hamiləlikdən yayınmaq mümkün olmur. Siz də məcburən vaxtaşırı aborta gedirsiniz. Bilin ki, hamiləliyin süni yolla pozulması süd vəzilərində patoloji proseslərin inkişafını sürətləndirir. 3 dəfə və daha artıq tibbi abort keçirən qadında mastopatiyanın inkişaf etmə riski 7,2 dəfə çoxalır. Abort süd vəzindəki proliferativ prosesləri dayandırır (yəni hamiləliklə əlaqədar olaraq süd axarlarının genişlənməsi, axarlarda südün toplanması kimi təbii proseslər süni yolla dayandırılır) və toxuma geri inkişafa məruz qalır. Bu reqressiv dəyişikliklər qeyri-bərabər baş verir, ona görə də döşdə patoloji proses inkişafa başlayır.\nDemək olar ki, bütün tədqiqatçılar qadının birinci və sonrakı doğuşlarının hansı yaş dövründə baş verməsinə xüsusi diqqət yetirirlər. Belə ki, 25 yaşına qədər 2 uşaq doğmuş qadınlarda mastopatiyanın əmələ gəlmə riski 1 uşağı olan qadınlardan azdır.\nMastopatiyadan qorunmaq istəyirsinizsə, yemək-içməyinizə də diqqət edəcəksiniz. Çünki bu patologiyanın qida ilə əlaqəsinin olduğu daha bir isbat edilmiş hipotezdir (ehtimaldır). Əlbəttə, qida ləzzətli olmalıdır. Ancaq heyvan mənşəli yağlardan, qızardılmış və hisə verilmiş məhsullardan, qəhvə və şirniyyatdan çox istifadə etmək doğru deyil. Bu məhsulların həddindən çox istifadəsi maddələr mübadiləsinin pozulması ilə nəticələnir ki, bu da orqanizmdə ciddi disbalans yaradır, yəni balansı pozur. Yadda saxlayın ki, gündəlik qida rasionumuza ekoloji təmiz məhsullar, vitaminlə zəngin olan qidalar (xüsusilə beta-karotin və vitamin C) daxil etməliyik.\nHər yaşda gözəl olmağa can atan Azərbaycan xanımları bəzən artıq çəkidən özlərini qoruya bilmirlər. Bunun ziyanı barədə çox eşitmisiniz. Ancaq aranızda köklüyün mastopatiyaya da təsir etdiyini bilən az tapılar. Unutmayın ki, piy toxuması orqanizmə hava, su, qida ilə daxil olan toksik birləşmələri tutub saxlamaq qabiliyyətinə malik olduğundan artıq çəki süd vəzilərində patoloji proseslər əmələ gətirir. Həmçinin piy toxumasında süd vəzilərinə spesifik təsir edən estrogenlərin toplanması nəticəsində hormonal tarazlıq pozulur.\nOrqanizmin daxili mühit faktorlarından piylənmə, şəkərli diabet və arterial hipertenziya da mastopatiyanın əmələ gəlməsində müəyyən rol oynaya bilər. Məlumdur ki, bunlardan hər üçünün bir xəstədə olması mastopatiya və SVX-nin əmələ gəlmə riskini 3 dəfə artırır. Yumurtalıqların iltihabi xəstəlikləri də cinsi hormonların əmələ gəlmə prosesini pozur.\nƏgər el arasında deyildiyi kimi, “zob”unuz varsa, bu da risk faktoru ola bilər. Çünki bir sıra qadınlarda mastopatiyanın yaranmasına qalxanabənzər vəzin xəstəliyi təkan verir. Yəni bu vəzin hipofunksiyası (endokrin vəzilərinin funksiyasının zəifləməsi) zamanı mastopatiyanın yaranma riski 3,8 dəfə çoxalır. Həmçinin qaraciyər, öd yolları və öd kisəsinin də xəstəlikləri mastopatiyanın yaranmasına təsir edə bilir. Məlumdur ki, qaraciyər orqanizmdə estrogenlərin parçalanmasında çox vacib rol oynayır. O xəstələndiyi halda orqanın bu qabiliyyəti zəifləyir, bəzən hətta itir ki, nəticədə hormonun (estrogenin) orqanizmdə miqdarı artır.\nBunu da unutmayın ki, süd vəzinin travmaları, hətta mikrotravmalar belə ciddi ağırlaşmalara səbəb ola bilər. Məsələn, metroda və avtobuslarda sıxılmalar, evdə və ya yolda təsadüfən dirsəklə, yaxud çanta ilə vurulan zərbələr və s.\nİndi isə dediklərimizi ümumiləşdirək. Xanımlar, diqqət edin görək, aşağıdakı əlamətlər sizə tanış gəlir? Bu hallar sizin həyatınızda da var?\n-Doğmayıb, yaxud cəmi 1 uşağı varsa;\n-İrsən ana xətti ilə belə problemlərlə qarşılaşdıqda;\n- Uşaq əmizdirməyib, yaxud az əmizdiribsə;\n- Müntəzəm cinsi həyatı yoxdursa;\n- Tez-tez stresslərə məruz qalırsa;\n- Mənfi ekoloji şəraitdə yaşayırsa;\n- Piylənmə, şəkərli diabet, yumurtalıqların iltihabi xəstəlikləri, qalxanabənzər vəzin və qaraciyərin xəstəlikləri varsa;\n-Alkoqol və siqaret istifadə edirsə;\n-Süd vəziləri hətta cüzi travmaya məruz qalıbsa.\nƏgər sadaladığımız əlamət və amillər sizə tanış gəlirsə, deməli, mastopatiya olmaq ehtimalınız yüksəkdir. Xəstəlikdən qorunmağın ən yaxşı yolu onu önləmək olduğu üçün bu əlamətlərə diqqət yetirin. Bilin ki, onlar çox vaxt mürəkkəb qarşılıqlı əlaqədə olmaqla, mənfi fon yaradırlar. Bacardıqca özünüzü qoruyun. Hər insan ilk növbədə özü özünün həkimi olmalıdır. Amma iş işdən keçib, xəstələnmisinizsə, qorxmayın və özünüzü üzməyin. Hər dərdin bir çarəsi var. Sizin də şəfa tapmaq şanslarınız yüksəkdir.\nFibroz-kistoz mastopatiya – Əməliyyatsız müalicə mümkündür\nMastopatiya cox qadinda ola biler.Riskli xestelikdir.Vaxtinda ustune dusmek lazimdir\n19 oktyabr 2019 18:04


“Əraf” surəsinin külli məzmunu və onu qiraət etməyin fəziləti nədir? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa20311\tArxiv kodu 23352\n“Əraf “surəsinin külli məzmunu və onu qiraət etməyin fəziləti nədir?\n“Əraf” surəsi Məkkədə nazil olmuşdur və 206 ayədən ibarətdir. Rəvayət və təfsir mənbələrində bu surənin məzmun və qiraətinin fəziləti barəsində müəyyən mətləblər nəql olunmuşdur. Suala diqqət yetirməklə bu mövzunu iki bölmədə təqdim edirik:\na) “Əraf” surəsinin fəziləti\n“Əraf” surəsini oxumaq üçün çoxlu fəzilət bəyan olunmuşdur ki, onların çoxu axirətlə əlaqədardır:\n1. Əziz islam Peyğəmbəri (səlləllahu əleyhi və alih) buyurur: “Hər kəs “Əraf” surəsini oxusa, Allah onunla Şeytanın arasında maneə qərar verər və qiyamət günü Adəm (əleyhis-salam) onun şəfaətçisi olar.”\n2. İmam Sadiq (əleyhis-salam) buyurur: “Hər kəs hər ayda “Əraf” surəsini oxusa, qiyamət günü qorxusu və qəm-qüssəsi olmayanların cərgəsində olar. Əgər onu hər cümə oxusa, qiyamət günü hesab-kitabı olmayanların cərgəsində olar.”\n3. O həzrət yenə buyurur: “Bu surədə möhkəm ayələr vardır. Onun qiraətini və ona əməl etməyi tərk etməyin! Çünki qiyamət günü (bu surə) onu qiraət edənlərin lehinə şəhadət verəcəkdir.”\nDiqqət yetirmək lazımdır ki, bütövlükdə Quranın, yaxud onun müəyyən surə və ayələrinin tilavəti üçün nəql olunan mühüm savab, fəzilət və mükafatlar bu mənaya deyildir ki, insan onları yalnız vird (zikr) surətində oxusun və dildə tələffüzlə kifayətlənsin; əksinə, Quranı oxumaq onu başa düşmək üçün, başa düşmək də fikirləşmək üçün, fikirləşmək isə ona əməl etmək üçündür.\nb) “Əraf” surəsinin bəhslərinə qısa baxış\n1. Bu surənin 46-48-ci ayələrində “Əraf” səhabələrindən söz açılır, surə məhz buna görə “Əraf” adlandırılmışdır;\n2. Allah və məad ilə əlaqədar məsələlərə qısa, eyni zamanda dolğun işarələr vardır;\n3. İnsanın şəxsiyyətini dirçəltmək üçün Adəmin xilqətini mühüm şəkildə şərh edir;\n4. Allah-taalanın hidayət yolunda Adəm övladlarından aldığı əhd-peymana işarə vardır;\n5. Tövhid, haqq-ədalət, təqva və pəhrizkarlıq yolundan azanların məğlubiyyətlərini göstərmək və həqiqi möminlərin qələbələrini bəyan etmək üçün əvvəlki qövmlərin və keçmiş peyğəmbərlərin, o cümlədən Nuh, Lut və Şüeybin (əleyhimus-salam) həyatını və onların başına gələn əhvalatları bəyan edir, Bəni-israilin qarşılaşdığı hadisələri ətraflı şəkildə irəli çəkir və həzrət Musa (əleyhis-salam)-ın Fironla mübarizəsi ilə sona çatır.\n6. Sonda bir daha Allah və məad məsələsinə qayıdır, bu yolla bəhslərini təkmil edir.\n Məkkədə nazil olan surələrə “Məkki surələr”, Mədinədə nazil olan surələrə isə “Mədəni surələr” deyilir. Bu ikisinin hüdudlarının təyini ilə əlaqədar müxtəlif nəzəriyyələr vardır, lakin onların arasında üç nəzəriyyə məşhurdur:\na) Məkki surələr və ya ayələr Peyğəmbər (səlləllahu əleyhi və alih)-in Məkkədən Mədinəyə hicrətindən qabaq, Mədəni surə və ayələr isə hicrətdən sonra nazil olanlardır – hətta Məkkədə nazil olsa, yaxud Peyğəmbərin Mədinədə olmadığı səfərlərdə nazil olsa belə;\nb) Məkki surə və ayələr Məkkədə nazil olanlardır, hətta hicrətdən sonra nazil olsa belə; Mədəni surə və ayələr də Mədinədə nazil olanlardır. Buna əsasən, səfərdə nazil olan surə və ayələr nə Məkki, nə də Mədəni surələr deyildir;\nv) Məkki surə və ayələr Məkkə əhalisinə xitabən, Mədəni surə və ayələr isə Mədinə əhalisinə xitabən nazil olanlardır. Bax: Hələbi, Əli Əsğər, “Quran elmləri ilə tanışlıq”, səh. 108 və 109, “Əsatir”, nəşri, Tehran, 4-cü çap, 1374-cü şəmsi il; Süyuti, Cəlaləddin, “Əl-itqan fi ülumil-Quran”, 1-ci cild, səh. 81-84, “Darul-kitabil-ərəbi”, Beyrut, 2-ci çap, 1421-ci qəməri il\n “Quran surələrinin qiraətinin savabları” görünüşü, sual 14933 (sayt az14716)\n Təbərsi, Fəzl ibni Həsən, “Məcməul-bəyan fi təfsiril-Quran”, Məhəmməd Cavad Bəlağinin müqəddiməsi ilə: 4-cü cild, səh. 608, “Nasir Xosrov” nəşriyyatı, Tehran, 3-cü çap 1372-ci şəmsi il\n Şeyx Səduq, Məhəmməd ibni Əli, “Səvabul-ə’mal və iqabul-ə’mal”, səh. 106, “Şərif Rəzi” nəşriyyatı, Qum, 2-ci çap, 1406-cı qəməri il\n Təbərsi, Fəzl ibni Həsən, “Məcməul-bəyan fi təfsiril-Quran”, tərcümə və təhqiq: Riza Setudə, 9-cu cild, səh. 41, “Fərahani”, nəşriyyatı, 1-ci çap, Tehran, 1360-cı şəmsi il\n Məkarim Şirazi, Nasir, “Təfsiri-nümunə”, 1-ci cild, səh. 59 və 60, "Darul-kutubil-islamiyyə", Tehran, 1-ci çap, 1374-cü şəmsi il\n Qürəşi, Seyid Əli Əkbər, “Təfsiru Əhsənil-hədis”, 3-cü cild, səh. 357, “Besət” qurumu, Tehran, 3-cü çap 1377-ci şəmsi il\n “Təfsiri-nümunə”, 6-cı cild, səh. 75\n Təbatəbai, Seyid Məhəmməd Hüseyn, “Əl-mizan fi təfsiril-Quran”, 8-ci cild, səh. 6, “İslami nəşriyyat”ın dəftərxanası, Qum, 5-ci çap, 1417-ci qəməri il\n Qiraəti, Möhsün, “Nur”, təfsiri, 4-cü cild, səh. 15, “Qurandan dərslər” mədəni-maarif mərkəzi, Tehran, 11-ci çap, 1383-cü şəmsi il\n4948 Təfsir 2012/06/09\n31467 Təfsir 2012/02/15\n17574 Təfsir 2012/08/26\n36771 Təfsir 2012/08/12\n36672 Təfsir 2012/04/07\n5568 دستور العمل ها\n7541 Qədim kəlam\n6718 Əməli əxlaq\n2864 شیعه و خلفا\n8161 گستره عمل ولی فقیه\n3596 Nəzəri irfan


Xəzər TV-nin yanında dəhşətli yanğın - Söndürə bilmirlər (Video) - MINVAL.INFO\nMinval.info xəbər verir ki, hadisə Fəhlə prospektində, Xəzər televiziyasının binasının yaxınlığında qeydə alınıb. Belə ki, orada fəaliyyət göstərən restoranda güclü yanğın baş verib.\nƏraziyə yanğınsöndürən, təcili yardım maşınları və canlı qüvvə cəlb olunub.\nXəsarət alanların olub-olmaması barədə məlumat yoxdur. Yanğın güclü olduğundan FHN əməkdaşları hadisənin qarşısını almaqda çətinlik çəkir.\nTarix: 2018/09/21 12:19


LENT.AZ - Bakı-Batumi avtobus reysi fəaliyyətə başlayıb\n02.07.2018 / 12:33\nBakı-Batumi avtobus reysi fəaliyyətə başlayıb\nBu gündən etibarən Bakı Beynəlxalq Avtovağzal Kompleksindən həftənin 1, 3, 5-ci günləri olmaqla Bakı-Batumi reysi fəaliyyətə başlayır.\n"APA-Economics"in məlumatına görə, avtobusların yola düşmə vaxtı Bakı vaxtı ilə saat 18:00-dır, avtobus təyinat məntəqəsinə - Batumi şəhərinə növbəti gün saat 9:00-da çatacaq.\nAvtobusların Batumidən yola düşmə vaxtı isə 3,5,7-ci günlər saat 10:00-da olacaq. Gediş qiyməti 40 manat təşkil edir. 5 yaşına qədər uşaqlara bilet pulsuzdur. 10 yaşına qədər uşaqlar üçün qiymət biletin 50 faizini təşkil edir.\n"Sərnişin sıxlığı çox olarsa, avtobuslar hər gün reysə çıxa bilər. Avtobuslar kondisioner və wi-fi sistemi ilə təchiz olunub. Sərnişinlərə tövsiyə edirik ki, biletləri əvvəlcədən alsınlar. Biletləri 10 gün öncədən Avtovağzalın qabaqcadan satış kassalarından və ya online qaydada əldə etmək olar", - deyə məlumatda vurğulanıb.\nAzərbaycandakı avtobusların 77 faizi "qocalıb"


İlham Əliyev: Aprel döyüşləri xalqımızın gücünü nümayiş etdirdi — Axtarırıq.Biz\nİlham Əliyev: Aprel döyüşləri xalqımızın gücünü nümayiş etdirdi\nİlham Əliyev: Aprel döyüşləri xalqımızın gücünü nümayiş etdirdi “Qələbə bizim ümumi qələbəmizdir”.Aprel döyüşləri dövlətimizin və Ordumuzun gücünü, xalqımızın birliyini, həmrəyliyini və vətənpərvərliyini nümayiş etdirmişdir. Bilirəm ki, döyüşçülərimizin qarşısında həmişə veteranlarımızın obrazı, Böyük Vətən müharibəsi veteranlarının nümunəsi dayanır. Bu gün veteranlarla söhbət əsnasında onlar mənə deyirlər ki, əgər lazım olarsa, biz onların imkanlarından da müharibə zonasında istifadə edə bilərik. Yəni, öz yaşlarına baxmayaraq, Azərbaycanın ərazi bütövlüyünün bərpa edilməsində onlar bu gün öz rolunu oynamağa hazırdırlar.\nOxu.Az xəbər verir ki, bu sözləri Azərbaycan Prezidenti, Silahlı Qüvvələrin Ali Baş Komandanı İlham Əliyev Ümummilli lider Heydər Əliyevin anadan olmasının 93-cü ildönümü və faşizm üzərində Qələbənin 71 illiyi münasibətilə rəsmi qəbulda bildirib.\nDövlət başçısı qeyd edib ki, Azərbaycan öz tarixi keçmişinə çox böyük hörmətlə yanaşır.\n“İkinci Dünya müharibəsində qazanılmış Qələbə bizim ümumi qələbəmizdir. Biz Azərbaycanda həm tarixi həqiqətləri qoruyuruq, imkan vermirik ki, tarix təhrif olunsun, eyni zamanda, müharibə veteranlarını da daim dəstəkləyirik və bundan sonra da dəstəkləyəcəyik.\nOnu da qeyd etməliyəm, əfsuslar olsun ki, müstəqilliyimizin ilk illərində 9 May – Qələbə Günü bayram kimi qeyd edilmirdi. Bayram siyahısından çıxarılmışdı. Ancaq ulu öndər Heydər Əliyevin 1993-cü ildə hakimiyyətə qayıdışından sonra bu bayram bərpa edildi və bu gün bu bayram dövlət bayramı kimi qeyd edilir”, - deyə, İlham Əliyev bildirib.\n09.05.2016 31 News ←Dostlarınla paylaş


Əgər aktiv olaraq məşq edirsinizsə və ya sadəcə balanslı pəhriz saxlayırsınızsa, pəhrizinizə daxil etməli olduğunuz möcüzəvi tərəvəzlər triosu var. Onlar ən sağlam və ən qidalandırıcıları tərəvəzlərdir, əminik ki, sizin qida rasionunuza da aiddirlər.\nAktiv şəkildə idmanla məşğul olmaqla bərabər balanslı qidalanmaya can atırsınızsa, fitnes həvəskarlarının yararlana biləcəyi bəzi ərzaqlar mühümdür. Süfrənizi bəzəyəcək üç tərəvəz barədə qeyd edək.\nSoğan – onun qoxusu ola bilər, lakin soğan çox xeyirlidir. Onlar bədənin kalsiumu saxlamasına kömək edən peptidlərdən, çox miqdarda C vitaminindən(portağaldan daha çox) və immuniteti artıran müxtəlif anti-oksidantlardan ibarətdir.\nPaxlalılar – veqan və vegetarianlar lobya, mərcimək və noxudlardan əlavə protein mənbəyi kimi, digərləri isə xərçəng və qocalmaya qarşı kömək edən anti-oksidantlardan və liflərdən ibarət qida kimi istifadə edə bilər.\nŞirin kartof (batat) – adi kartoflardan fərqli olaraq bunlar, idmanla məşğil olan qadınlar üçün xeyirli olan dəmir və vitaminlərlə zəngindir. Qadınlar gündəlik olaraq dəmirə kişilərdən 2 dəfə çox ehtiyac duyduqları üçün bu tərəvəz onları pəhrizinə əlavə olunmalıdır. Kişilər üçün, şirin kartofda enerji və çoxlu vitaminlər mövcuddur.\nMəşq və fitnes ancaq balanslı pəhrizlə birləşdiyi zaman effektiv olur. Sağlam tərəvəzlər və digər qidalardan yeyərək siz, idmanın bədəndəki müsbət effektini artıracaq, daha enerjili və cavan görünəcəksiz və bu sizə xoş əhval verəcək!\ngözəllik üçün, maraqlı faktlar, qida dəyəri, qidalanma, sağlamlıq, soğan, tərəvəzlər, tərəvəzlər ensiklopediyası\nZeytun yağı və mayonez dadlıdır - lakin, hərdən hətta ən asan və eleqant salatlarda da müxtəlifliyə ehtiyac duyulur. Evdə hazırlaya…\nTərəvəzlərdə nə qədər kalori var\nBurada Siz təzə, e'mal edilmiş tərəvəzlər və tərəvəzlərdən bişirilmiş xörəklərdə nə qədər kalori olduğunu öyrənə bilərsiniz.\nTərəvəzlərin qida dəyəri, sağlamlığa xeyri, tərəvəzlər haqqında faydalı və gözlənilməz biliklər. Sirrsiz tərəvəzlər dünyası.\nƏn məşhur makaron sousları\nİtaliyada souslar müəyyən regiona xas məhsullardan hazırlanır. Ölkənin şimalında ən çox yerdombalanı və digər göbələklərdən, Genuyada ətirli pestodan, Neapolda əla…


İran rejiminin də sonu çatıbmı?\nBu rejimin dinc yolla dəyişməsi və islahı da qeyri – mümkün görünür\nTunis, Misir, Yəmən, Əlcəzair, Bəhreyn və İran! Hə, nə permanent inqilablar nəzəriyyəsinin banisi L.Trotski, nə də təkbaşına inqilablar silsiləsi yaratmaq fikrinə düşən Ç.Qevara bunları təsəvvür edə bilərdi. Bunlar hətta «məxməri inqilab» modelinə də o qədər də uyğun gəlmir, bunlar sözün əsl mənasında kükrəyən etirazlardır. Üç ölkədə artıq nəticə var. Amma bu silsilədən ən çox maraq doğuranı İrandır, çünki bu ölkədəki rejim sadaladığımız digər bütün rejimlərdən bəlkə də ən sərtidir və ən mürtəcesidir. Özünün artıq otuzuncu ilini adlayan teokratik rejimin nə vaxt çökəcəyini söyləmək çox çətindir, ona görə ki, onun repressiv imkanları hələ tükənməyib, insanlar təqib olunur, həbsə atılır, barələrində ölüm hökmü çıxarılır və ya da ölkədən çıxıb getmək məcburiyyətində qalırlar. Bunlar cəzaların hələ tam silsiləsi deyil: rejissora iyirmi il film çəkmək qadağan olunur, müğənniyə oxumaq yasaq edilir. Məni digər cəzalardan daha çox sonuncular qeyzləndirir, çünki Günəş isitmirsə, torpaq yetişdirmirsə, gözəllik görünmürsə o, kimə və nəyə lazımdır? Bu cür cəzalara anсaq inkvizisiya dövründə təsadüf olunub. Anсaq o vaxtlar kimsə təcrübə aparmaqdan, tədqiqatlarla məşğul olmaqdan məhrum edilib.\nFəqət, İran rejiminin süqutu təkcə bunlara görə maraq kəsb etmir. Bu rejim çox pis bir presedentdir, təəssüf ki, bəzi ölkələrdə də onu təqlid etməyə cəhd edir və öz ölkələrində belə bir rejimi bərqərar etməyə çalışırlar. O, olmasa bu pis presedent də olmayacaq, ona görə ki, reallıqda mövcud olmayan şeyi təqlid etmək də olmur. Bu rejim müsəlman dünyasında baş verən bütün azadlıq mübarizələrinin üstünə bir kölgə salır, harada nə baş verirsə – versin, dəxli oldu, olmadı, hamı orada «radikal islam» izi axtarır. Misirdəki inqilab zamanı nə qədər həyəcanlı anlar oldu, amma insanlar ekstremist dini şüar, bəyanat səsləndirmədi, Qərb dövlətlərinin təlaşını artırmadı və sonda, gec belə olsa, onların dəstəyini qazandı. İranda demokratiyanın qələbəsi məhz bu aspektə görə maraq kəsb edir, nüvə silahı bəlkə də ikinci və ya üçüncü məsələdir.\nNüvə silahı bəlkə də ikinci və ya üçüncü məsələdir\nBəli, SSRİ –nin nüvə arsenalı sox zəngin idi. Amma həmin arsenal sosialist düşərgəsinin, SSRİ –nin özünün çökməsinin qarşısını ala bildimi? İndi də Rusiyanı çökməyə qoymayan nüvə silahı deyil, öz ərazisindən nəql etdiyi neft və qazdır. Bəlkə bu da tarixin siyasi ironiyasıdır - ən zəngin nüvə silahı arsenalına malik olan dövlət regional dövlət statusu ilə kifayətlənməli olur...\nDEMOKRATİYA İÇİNDƏ İSLAM, YOXSA İSLAM İÇİNDƏ DEMOKRATİYA?\nBu sizə adi sual kimi görünməsin. Nə qədər ki, müsəlman ölkələrində bunu yəqinləşdirməyəcəklər, demokratiyanı islam çərçivəsində təsəvvür edəcək və buna çalışacaqlar, inkişaf alınmayacaq. Mən demək istəmirəm ki, İranda demokratiyanı islam çərçivəsində təsəvvür edirlər, yox, orada hətta bu, belə yoxdur – İran rejimi sadəcə, mürtəce teokratik bir rejimdir, bəlkə də bu rejim üçün ən yararlı ad elə mollakratiyadır, çünki sonuncu onun mahiyyətini tam ifadə edir. Sadəcə, qeyd etmək istəyirəm ki, hər hansı ölkədə başqa bir dini və ideoloji baxışa, başqa etnik mədəniyyətə də yer axtarılırsa, onda elə demokratiyanı ümumi çərçivə kimi götürmək daha düzgündür, çünki bu çərçivə hüdudlarında islama da, xristianlığa da, iudaizmə və hətta buddizmə də yer tapılar. Əks halda, diskriminasiyadan, toqquşmadan qaçmaq o qədər də asan deyil və təcrübə də göstərir ki, bu, heç mümkün də deyil.\nİranda bir neçə dəfə «yuxarı»dan islahatlara ümid bəsləndi. Amma hər dəfə islahat adı ilə hakimiyyətə gələn yeni kabinetlər sonda bəyan etdilər ki, heç də dini rejimi dəyişməyə yox, onu daha da gücləndirməyə gəliblər. Artıq bir kimsə İranda «yuxarı»dan islahatların mümkünlüyünə inanmır. Bu rejimin dinc yolla dəyişməsi və islahı da qeyri – mümkün görünür. Yüz il və bəlkə daha çox bundan əvvəl M.F.Axundov yazırdı ki, dünya nəsihətlə düzəlmir, çünki min ildir ki, iranlılar Sədi Şirazini oxuyurlar, amma azacıq da olsa belə islah olunmayıblar. Bəli, bu, məntiqdir və həm də reallıqdır, dünya nəsihətlə düzəlmir ki, düzəlmir...


Əsas səhifə AMERİKA FUTBOL HEKAYƏLƏRİ Argentina Futbol Oyunçuları Nicolas Otamendi Uşaqlıq Hikayesi Artıq Bioqrafiya Faktlar\nLB, ən yaxşı ləqəbi ilə tanınan bir Futbol Müdafiə Dahisinin Tam Hekayəsini təqdim edir; "Baş". Nicolas Otamendi Uşaqlıq Hekayəsi və Bioqrafiya Faktımız, uşaqlıq dövründən bu günə qədər görkəmli hadisələrin tam hesabını sizə təqdim edir.\nArgentinalı və Man City Əfsanəsinin təhlili şöhrət, ailə həyatı, münasibət həyatı və onun haqqında çox bilinməyən bir çox OFF-Pitch əvvəl həyat hekayəsini əhatə edir.\nBəli, hər kəs müdafiə qabiliyyətlərini bilir, lakin çox az adam Nicolas Otamendinin Bioqrafiyasını olduqca maraqlı hesab edir. İndi əlavə bir şey olmadan, başlayaq.\nNicolas Otamendi Uşaqlıq Hekayəsi - Erkən Yaşam və Ailənin Keçmişi\nNicolás Hernán Gonzalo Otamendi, 12 Fevral 1988 tarixində, Argentinanın Buenos Aires şəhərində anadan olub. O, doğuşdan Dolça bürcüdür. Argentinalı valideynlər cənab və xanım Hernan Otamendi tərəfindən anadan olub.\nNicolas, Argentinanın Buenos Airesdəki kiçik bir məhəlləsi olan El Talar'da böyüdü. Uşaqlıqda çox istedadlı idi. Əslində, Otamendi gəncliyində vaxtını futbolla boks arasında bölüb.\nBöyüdükdən sonra boks və futbol arasında vaxtını bölüşdü, gücünü yerli idman salonunda əmisi oğlu ilə birlikdə, bütün enerjisini gözəl futbol oyununa sərf etməyə qərar vermədən qərar verdi.\nNicolas futbol həyatına Argentinanın yerli klubu Velez Sarsfield-də başladı. 12 ilini gənclər və böyüklər komandalarında rənglərini taxaraq keçirdi.\nO vaxtlar uşaqlıq evində açıqca rahat idi. Əsas komandada müntəzəm bir yer tutduğunda belə, Nicolas hələ də evdə atası və anası ilə birlikdə yaşayırdı.\nNicolas Otamendi Bioqrafiya - Şöhrətə Rise:\nCənubi Afrikada 2010 Dünya Kubokunda təsirli bir çıxışdan sonra, o ilin avqust ayında Porto tərəfindən ələ keçirildi. İki mövsümün uğurlu keçməsindən sonra Avropa Liqasını və Portuqaliya kuboklarını qazanan Valensiya, Otamendi üçün 12 milyon avro ödədi.\nİspan klubu Chelsea, Barcelona və Milan klublarının maraqlarına qarşı mübarizə apardı. Man City Otamendi bir dəfə Valensiya ilə məşq etmək və ya oynamaqdan imtina etdikdə bir fürsət gördü. Bunun üzərinə vurdular və 28.5 milyon funt-sterlinqə Generala imza atdılar. Qalanları, necə deyərlər, indi tarixdir.\nNicolas Otamendinin həyat yoldaşı haqqında:\nMan City Legend-in arxasında cazibədar bir qadın var. Nicolas Otamendi, Argentinalı uşaqlıq sevgilisi ilə evlidir. Bir dəfə həyat yoldaşı ilə şəhərin mərkəzindəki bir restorana gedərkən görüldü.\nAşağıdakı fotoda çox xoşbəxt görünmür. Yəqin ki Pep Qvardiola Onu mühüm bir oyunda buraxdı.\nHər iki cütün də atasına çox bənzəyən sevimli bir oğlu var.\nNicolas Otamendi də məlumatları şəxsi olaraq saxlayan digər uşaqlar olduğu bilinir.\nNicolas Otamendi Bioqrafiya - Hərbi Stil:\nOtamendinin ləqəblərindən biri, ümumi məqamdır, onun məqsədi təbrik etmək üçün hörmət və azarkeşləri salamlayır.\nO, həmçinin El Mohicano ləqəblidir. Bu ləqəb saqqalına aiddir.\nNicolas Otamendi Saqqal:\nSaqqal döyüşündə Nikola hazırda zirvədədir. Argentinalı bir dəfə saqqalının aqressiv, sərt adam imicinə kömək etdiyini etiraf etdi.\nSəhv etməsə də, çağdaş saç düzümü ilə birlikdə onu yerindən kənarda saxlamağa qoymayacaq olan üz saçlarını səliqəyə salmağa və şəkilləndirməyə çox vaxt və səy sərf etdiyi aydındır.\nNicolas Otamendi - Saqqal Kralı.\nOnun sözlərinə görə ..."Valensiyada saqqalın böyüməsinə icazə verməyə başladım və çox xoşuma gəldi, ona görə də o vaxtdan bəri şəxsiyyətimin böyük bir hissəsinə çevrildi. ”\nDoğrudan da, kobud görünüşünü təyin edən Otaməndinin saqqalı, karyerasında bir neçə uğurlu mübarizəyə səbəb oldu. Uğurlu bir həll nümunəsi aşağıda verilmişdir.\nSaqqallı göründüyü zaman qalib gəldi yuxarıda. Saqqallı matç qazanan bir ssenarinin nümunəsi burada görünür.\nNicolas Otamendi Tatu:\nOtamendi ilk döyməsini 14 yaşında etdi. Bu gün çoxu var, hər birinin əhəmiyyəti var.\nOnun sözlərinə görə “Qardaşım və my uşaqlar, atam, anam, nəhayət, babamın üzü bədənimə möhürlənmişdir. Kənar dyeddi, Əgər mən segözlərimi çəkən bir dizayn, buna görə gedəcəyəm. ”\nNicolas Otamendi Bioqrafiya Faktları - Argentinalı Faktor:\nOtamendi'nin Manchester City komandasına əlavə olunması, bir zamanlar Şəhər heyətində ən yaxşı təmsil olunan bir millət olaraq qəbul edilmək üçün Argentina oldu.\nMərkəz müdafiəçisi Etihad soyunma otağında yerini alan altıncı argentinalı oldu. Bir dəfə həmyerlisi Sergio Agueronun Valensiyanı Manchesterə dəyişdirmə qərarında əsas amillərdən biri olduğunu açıqladı.\nO bildirdi: "Mən müəyyən bir Copa America zamanı Aguero ilə danışdığım vaxtdan bəri, City-dən maraq həmişə cəlbedici bir təklif idi."\nNicolas Otamendi Ad Günü Mates:\nOtamendi doğum gününü Charles Darwin və Abraham Lincoln da daxil olmaqla keçmişin məşhur şəxsiyyətləri ilə bölüşür. Bu yaxınlarda aktyorlar Jesse Spencer və Josh Brolin də şamlarını Nicolas ilə eyni gündə üfürdülər.\nNicolas Otamendi Bioqrafiya Faktları - Rekord Spoyler:\nOtamendi, şübhəsiz ki, bir rekord korluqçudur. Bir vaxtlar, Real Madrid, La Liqa nəhəngləri General Nicolas Otamendiyə qarşı çıxana qədər ardıcıl 22 qələbə qazanan öz rekordlarından zövq alırdı.\nIdi Cristiano Ronaldo hesabı açan, lakin Valensiya bərabərliyi təmin etmək üçün möhkəm bir mövqe tutdu və fasilədən çox keçmədən 6ft General baş vuruşunu gücləndirmək üçün havaya yüksəldi.\nBu, dörd ay davam edən Real Madridin qürurlu qələbə yarışına son verdi.\nNicolas Otamendi Ailə Həyatı:\nNicolas Otamendi, atasının idarə etdiyi orta sinif bir ailədən gəlir. Futbol investisiyaları ödənildiyi üçün ailələrin vəziyyəti yüksəldi.\nValideynlərinin hər ikisi cənab və xanım Hernan Otamendi Argentinanın paytaxtı Buenos Airesdə yaşayırlar. Nicolas Otamendinin anasına çox yaxın olduğu bildirilir.\nNicolas Otamendi İdol:\nNicolas Otamandinin bütü Roberto Ayaladan başqa bir insan deyil.\nOtamendi 2010-da Argentinanın Dünya Kuboku heyətini qurduqda ilk dəfə həmyerlisiylə müqayisə etməyə başladı Roberto Ayala, La Albiceleste üçün bir əsrdən çox çıxış etdi.\nƏfsanəvi müdafiəçi (Ayala) 2000 - 2007 arasında Valencia'da yeddi il keçirdi. Gənc şagirdini (Nicolas Otamendi) 2014 - cü ildə kluba qatılmasına razı edən köməkçi oldu.\nGeneral, formasını və stress və zədədən qurtarmaq üçün sıxılma çəkmələrindən istifadə etməyi çox sevir.\nBu çəkmələr həmçinin idmandan sonra idmanın inkişafına və onların qan dövranının artırılmasına kömək etmək üçün nəzərdə tutulmuşdur.\nNicolas Otamendi doğumdan dolayı Kovalardır. Onun şəxsiyyətinə bağlı aşağıdakı xüsusiyyətlərə malikdir.\nNicolas Otamendinin Gücü: O, mütərəqqi, orijinal, müstəqil və humanitar.\nNicolas Otamendinin zəif tərəfləri: Duygusal ifadədən, temperamentli, murdar və sərbəstdir.\nNicolas Otamendi nə sevir? Dostları ilə əyləncəli, başqalarına kömək, səbəbləri üçün mübarizə, intellektual söhbət, yaxşı dinləyici\nNicolas Otamendi'nin nəyi sevmirdi: Məhdudiyyətlər, pozulmuş vədlər, tək, darıxdırıcı və ya darıxdırıcı hallar, onlarla razı olmayan insanlar\nNicolas Otamendinin Uşaqlıq Hekayəsini və açıqlanmamış bioqrafiya həqiqətlərini oxuduğunuz üçün təşəkkür edirik. LifeBogger-də dəqiqlik və ədalət üçün çalışırıq. Bu yazıda düzgün görünməyən bir şey görürsünüzsə, şərhinizi yazın və ya bizimlə əlaqə saxlayın!\nDəyişdirilmiş tarix: 16 aprel 2021\nDəyişdirilmiş tarix: 11 dekabr 2020\nDəyişdirilmiş tarix: 10 mart 2021


Bakıda ABŞ-ın müstəqilliyinin ildönümü ilə əlaqədar rəsmi qəbul təşkil edilib\nAPA-nın xəbərinə görə, ABŞ-ın Azərbaycandakı müvəqqəti işlər vəkili Uilyam R. Qil tədbirdə çıxış edərək ölkəsinin müstəqillik tarixindən danışıb.\nU. Qil Azərbaycan Xalq Cümhuriyyətinin 100 illiyinə də toxunub: “Həm ABŞ, həm Azərbaycan xalqı bilir ki, tarixi və əsas dəyərləri ehtiramla yad etmək bizə cəmiyyət olaraq davam etmək istədiyimiz yolu müəyyənləşdirməyə imkan verir. ABŞ müstəqil, sabit, çiçəklənən Azərbaycanı dəstəkləməyə davam edir və əminəm ki, birgə işləyərək yaxşı gələcək qura bilərik və quracağıq".\nTədbirdə çıxış edən maliyyə naziri Samir Şərifov isə Azərbaycan hökuməti adından ABŞ xalqını müstəqillik günü münasibətilə təbrik edib. O qeyd edib ki, ikitərəfli əlaqələr iki dövlətin maraqları çərçivəsində inkişaf edir: "Bu gün Azərbaycan ABŞ-ın həyata keçirdiyi beynəlxalq antiterror fəaliyyətinə dəstək verir. ABŞ da öz növbəsində Azərbaycanın iştirakı ilə həyata keçirilən enerji layihələrinə həmişə güclü dəstək ifadə edir. Azərbaycan tərəfi Donald Trampın ölkəmizə münasibətini və ABŞ-ın Azərbaycandakı böyük enerji layihələrinin reallaşdırılmasına dəstəyini yüksək qiymətləndirir. Biz ABŞ-la əməkdaşlığın gələcəkdə daha güclənəcəyinə əminik. Azərbaycan prezidenti İlham Əliyevin dediyi kimi biz Dağlıq Qarabağ münaqişəsinin ədalətli həlli üçün ATƏT-in həmsədri kimi ABŞ-ın səylərinə böyük ümid bəsləyirik”.


Babək Quliyev “ASK Arena”da debüt edəcək » Football-plus.az\n05 apr 17:13divizion\nBu gün və sabah birinci divizionda 21-ci turun oyunları keçiriləcək. PFL-in rəsmi saytı ilk oyun günündə Gəncədən, sabah isə “ASK Arena”dan canlı yayın təşkil edəcək. Yeri gəlmişkən, “Keşlə-2” – “Turan Tovuz” matçının hakim-inspektoru Babək Quliyev olacaq. Beləliklə, hakimlikdən qalmaqallı şəkildə uzaqlaşdırılan, Frits Stuxlikin gəlişindən sonra inspektorlar üçün təşkil edilən seminara cəlb olunan sabiq FİFA referisi yeni işində debüt edəcək.\nNeftçi-2 – Ağsu\nMOİK – Qarabağ-2\nSabah-2 – Şüvəlan\nQaradağ Lökbatan – Sumqayıt-2\nZaqatala – Səbail-2\n6. Qarabağ-2 20 10 3 7 36-22 33\n7. Keşlə-2 20 9 3 8 32-25 30\n"Ağsu" paytaxtda sürpriz gerçəkləşdirdi “Qış çempionu” bu gün bəlli olacaq Orxan Məmmədovun cəza müddəti bitdi Tura Tovuzda start veriləcək Beşgünlük tur


Səhvsən, ya düz, fərqi yoxdur, bölməyə düşdünsə, üzr istəyəcəksən – VİDEO – RİA24.AZ\nHəyatda ən qorxduğum şey odur ki, nəsə bir qələt edərəm, sonra da polis şöbəsində kamera qarşısında “üzr istəməli” olaram. O video da bütün sosial şəbəkələrdə paylaşılar. Mən də axırda deyərəm ki, Azərbaycan polisindən üzr istəyirəm. Məsələnin mahiyyətindən asılı olmayaraq…\nSəhvsən, ya düzsən, fərqi yoxdur, bölməyə düşdünsə, axırda üzr istəyəcəksən. Bitdi.\nAmma bu günə bir dəfə də olsun polisin vətəndaşdan üzr istəməsini görməmişəm.\nYa da videosunu çəkməyiblər.\nAmma bu dəfə polis özü də bilmədən bir videonun baş qəhrəmanına çevrildi.\nHadisəni qısa yazım ki, söhbətin nədən getdiyini biləsiniz. Yasamal Rayon Polis İdarəsinin 27-ci Polis Bölməsinin sahə müvəkkili Qubadov Camal Qubad oğlu bərbərxanaya daxil olaraq, qeydiyyatçı işləyən qadına maska taxmadığına görə cərimə yazacağını bildirib. Vətəndaş isə maska taxdığını bildirərək buna etiraz edib. Daha sonra isə sahə müvəkkili bərbərxanada həmin qadına qarşı fiziki təzyiq edərək onu itələyib. Ardınca isə polis əməkdaşı C.Qubadov həmin xanımı polis bölməsinə aparıb və ona cərimə protokolu yazılıb. Protokolu niyə yazıblar, onu başa düşmədim. Videoda da açıq-aydın görünür ki, qadının üzündə tibbi maska var idi.\nDİN-in Mətbuat xidmətindən bildirilib ki, məsələ ilə bağlı müvafiq araşdırma aparılır: “Araşdırmanın nəticəsindən asılı olaraq, hadisəyə hüquqi qiymət veriləcək”.\nÇox təəssüf edirəm ki, belə bir adam polisdə xidmət edir. Videoya baxanda elə bildim ki, qadın polisin fiziki təzyiqindən yerə yıxılacaq. Başqa ölkə olsaydı, yəqin ki, polis məhkəməyə verilərdi.\nHəmin qadının polisi məhkəməyə verib-verməyəcəyini bilmirəm.\nEtiraf etməliyik ki, bizim cəmiyyətdə polis və vətəndaş iki əks qütbdə bərqərar olur. Halbuki bu münasibət polis və cinayətkar arasında olmalıdır.\nƏksər vətəndaşlar polisə etibar etmir. Cəmiyyətdə elə bir fikir formalaşıb ki, polis sanki qanun keşikçisi deyil, insanlara problem yaradan varlıqdır. Adamlar var ki, illərdir polisə şikayət edir, ərizələr yazır, amma heç bir həll yolu tapılmır. Vətəndaşın şikayəti təmin olunmur ki, olunmur. Və məntiqi olaraq cəmiyyətimiz polisdən uzaq durmağa çalışır. Çünki çox zaman polis vətəndaşın maraqlarını müdafiə etmir. Heç nə yox, sərt karantin günlərində dəfələrlə vətəndaş-polis qarşıdurmasının şahidi olduq. Bəzi hallarda vətəndaş günahkar olsa da, polisin vətəndaşa qarşı göstərdiyi rəftar sanki ən qatı cinayətkara qarşı göstərilən münasibət idi.\nPolisin bu hallarda güc tətbiq etməsi, “vuraram-yıxaram” ritorikasıyla çıxış etməsi nə qədər doğrudur? Heç nə qədər. Polis mənim, sənin, vətəndaşın hesabına maaş alan kəsdir. Polisin ilk borcu da vətəndaşı qorumaqdır. Onu təhqir edib, döyüb-söymək yox. Vətəndaş çətinə düşəndə polisə getməlidir, polisdən qaçmalı deyil. Qadın evdə ailəsindən şiddət görəndə güvənlə polisə müraciət etməlidir. Ondan qanun çərçivəsində dəstək almalıdır. Yoxsa gecəni qonşunun evində gizlənməli deyil.\nƏlbəttə, qanunun tələb etdiyi şəkildə nəsə günahın varsa, cəriməsi yazılmalıdır. Yoxsa bu hədə-qorxu, fiziki təzyiqlər nə deməkdir? Hələ anaların uşaqlara “özünü pis aparsan, polis əmi gəlib səni aparacaq” deməsi… Hara aparacaq, niyə aparacaq? Polis xalq yaradıcılığında “xoxan” olub. Niyə? Çünki polis özü buna rəvac verib.\nPolis strukturlarında şərəflə çalışan xeyli əməkdaşlar da var. Haqlarına girməyək. Amma ümumi mənzərə ondan ibarətdir ki, uzun illərdir polis və vətəndaş arasında keçilməz sədd var.\nZənnimcə, bu gün Vətən müharibəsindən böyük qələbə əldə edən xalq bu problemi aradan qaldırmaq əzmindədir. Axı bu müharibədə biz bir yerdə düşmənə qarşı vuruşduq, bir yerdə qalib gəldik. Neçə-neçə polis işçisi bu müharibədə şəhid oldu. Sonunda polis də, vətəndaş da azərbaycanlıdır.\nPolis adını daşımağa layiq olmayan bütün şəxslər birmənalı şəkildə hüquq mühafizə orqanlarından uzaqlaşdırılmalıdır. Rütbəsindən, vəzifəsindən asılı olmayaraq… Etdiyi hər bir qanunsuz addıma görə cəzalandırılmalıdır. Vəzifəsindən sui-istifadə edən sahə müvəkkili Qubadov Camal əvvəl şiddət göstərdiyi qadından, sonra da öz polis həmkarlarından üzr istəməlidir. Çünki məhz belə polis işçilərinin rəftarına görə insanlarda polisə qarşı haqlı inamsızlıq yaranır.\nÜmid edirəm ki, bu köşəyə görə məni bölməyə çağırmazlar. Mən də yazdığıma görə Azərbaycan xalqından və polisindən üzr istəmərəm. Və sonda demərəm ki, etdiyim əmələ görə peşmanam.\n← Oqtay Şirəliyevə peyvəndin ikinci dozası vuruldu – ÖZƏL\nİlham Əliyev İndoneziyanın ölkəmizə yeni təyin olunmuş səfirini qəbul etdi – FOTO →\nReza Deqati Cəbrayıldakı erməni vandalizmini əks etdirən foto sərgiləyib


Rusiya hərbi gəmiləri Bakı limanına GİRDİ:Türkiyə HDQ isə…- SƏBƏBLƏR VƏ ŞOK DETALLAR AÇIQLANDI - Guninfo.az\nRusiya hərbi gəmiləri Bakı limanına GİRDİ:Türkiyə HDQ isə…- SƏBƏBLƏR VƏ ŞOK DETALLAR AÇIQLANDI\n18 Sentyabr 2021 01543\n“Türkiyə və Azərbaycanın Xəzərdə hərbi təlimlər keçməsindən sonra Rusiya Hərbi Dəniz Qüvvələrinin Bakıya gəlməsini xoşniyyətili və yaxud təsadüfi məsələ kimi qiymətləndirmək çətin məsələdir”.\nGUNinfo.az xəbər verir ki, bu sözləri “Atlas” Araşdırmalar Mərkəzinin eksperti Samir Hümbətov Rusiya Hərbi Dəniz Qüvvələrinin nümayəndə heyətinin Azərbaycana səfərə gəlməsini şərh edərkən deyib.\nOnun sözlərinə görə, bu gün Rusiya Hərbi Dəniz Qüvvələrinə məxsus hərbi gəmiləri ilə Bakı Dəniz Limanında Azərbaycan Hərbi Dəniz Qüvvələrinin rəsmiləri, Rusiyanın Azərbaycandakı səfirliyinin və hərbi atteşesinin nümayəndələri tərəfindən qarşılanıb:\n“Rusiya Hərbi Dəniz Qüvvələrinin belə tələsik şəkildə Bakıya gəlməsi onu göstərir ki, Rusiya Türkiyənin Xəzərə daxil olmasından artıq narahatdır. Ona görə də Azərbaycan-Türkiyə Hərbi Dəniz təlimlərindən sonra Bakıya səfər etməsi quruda olduğu kimi, dənizdə də Türkiyə qorxusunun olduğunu nümayiş etdirmiş oldu.\nBurada diqqəti cəlb edən digər məsələ İrandır. İran Azərbaycan-Türkiyə Hərbi Dəniz təlimlərindən narahat olduğunu bildirsə də, Rusiya Hərbi Dəniz Qüvvələrinin Bakıya səfəri məsələsində susqunluğunu qoruyur. Görünən odur ki, İran üçün də ən qorxulusu Türkiyənin Xəzərdə olmasıdır”. // sfera.az\nMaqsud Mahmudov Ukraynada həbs edilib, Azərbaycana belə gətirildi (VİDEO)\nSON DƏQİQƏ! Zəngəzur bu qaydada Azərbaycana qaytarılır – AÇIQLAMA\nadmin 01 Yanvar 2021\nErmənistanla yeni hərbi ittifaq:”Rus hərbçiləri “Artsax” uğrunda döyüşməyə və ölməyə hazırdır”– AÇIQLAMA\nGələn həftədən “SMS icazə” ləğv ediləcək? – AÇIQLAMA\nadmin 23 Dekabr 2020\n“Biz elə bir güclü ordu yaratmışıq ki, istənilən vəzifəni icra edə bilərik”\nSON DƏQİQƏ!Hüseynbala Mirəlomov əxlaqsız videoya görə tutduğu vəzifədən azad edildi – RƏSMİ


Qurban Qurbanov: "Ağır səfərdən sonra istədiyimiz nəticəni qazandıq" - Azinforum.az İnformasiya Portalı\nAna səhifə / İdman / Qurban Qurbanov: “Ağır səfərdən sonra istədiyimiz nəticəni qazandıq”\nQurban Qurbanov: “Ağır səfərdən sonra istədiyimiz nəticəni qazandıq”\n“Yaxşı oyunla vacib qalibiyyət əldə etdik. Çətinliklər oldu, 90 dəqiqə tempi saxlamaq olmur. Amma oyunçular səbrlə qələbə haqqında düşünə bildilər. Onları təbrik edirəm. Ağır səfərdən sonra istədiyimiz nəticəni qazandıq. 3 xala layiq idik”.\n“Report” xəbər verir ki, bu fikirləri “Qarabağ”ın baş məşqçisi Qurban Qurbanov Premyer Liqanın VIII turunda evdə “Keşlə”ni 6:1 hesabı ilə məğlub etdikləri matçdan sonra mətbuat konfransında deyib.\n48 yaşlı mütəxəssis bildirib ki, hər bir qələbə oyunçulara böyük inam verir: “Psixoloji baryeri aşmaq üçün qalibiyyət lazımdır. Bu gün komandanı toparlaya bildik, məşq etmək üçün vaxtımız az idi. Danışıb oyunçuları ələ aldıq. Bu gün meydana yeni futbolçular buraxdıq. Onların da bizə köməkliyi dəydi. Qələbə həqiqətən lazım idi.\nİstədiyimiz nəticəni qazana bilməyəndə bizə çox pis təsir edir. Nə qədər desəm də hər şey qaydasındadır, amma oyunçuların beynində avrokubok oyunundan sonra gərginlik qalır”.\nTəcrübəli baş məşqçi zədəli oyunçuların durumu haqqında danışıb: “Xayme Romero isinmə hərəkətlərində özünü yaxşı hiss etmədi. Həkimlərlə danışdıq və məsləhətləşmələrdən sonra risk etmək istəmədik. Nə qədər desək ki, zədəlilər sağalıb, amma baxırıq ki, formalarından uzaqdırlar. Onlar 2-3 matçdan sonra özlərini tam hazır hiss edəcəklər. Amma sıraya dönmələri sevindirici və Avropa Liqasının III turunda səfərdə “Sivasspor”la matça hazır heyətlə çıxacağıq”.\nTəcrübəli baş məşqçi qapıçı Emil Balayevin özünü yaxşı tərəfdən göstərdiyini söyləyib: “Qolu buraxmazdan əvvəlki epizoda görə ona etirazımı bildirdim. Rəqibin təzyiqi var idi, həmin anda daha təcrübəli olmalı və oyunun tempini hiss etməli idi. Tək Balayevə yox, bir iki oyunçuya etirazımı bildirdim”.\nÖncəki Ermənilərin növbəti təxribatı baş tutmadı: bu dəfə Rusiya səfirliyi icazə vermədi\nNövbəti Xaricdəki ermənilər Qarabağa döyüşməyə gəlir\nZaqatala” klubunun prezidenti Musa Qurbanov Qol.az saytına müsahibə verib. – Bu gün AFFA “Turan Tovuz”, …


Diplomatiya Rusiya-Ukrayna böhranında irəliyə doğru yoldur\nRusiya Ukrayna sərhədlərinə 100 min əsgər yığmaqla beynəlxalq böhran yaradıb.\nDövlət katibinin siyasi məsələlər üzrə müavini Viktoriya Nuland bu yaxınlarda keçirdiyi mətbuat konfransında “Ukrayna üçün daxili təxribat, sabitliyi pozmaq və saxta bayraq variantları hazırlayan Rusiyadır” deyib.\nO bildirib ki, Rusiya öz əməllərinə haqq qazandırmaq üçün Ukrayna, ABŞ və NATO haqqında dezinformasiya və yalanlar yayır. ABŞ bu təxribatlara bir sıra diplomatik danışıqlarla cavab verib.\nDövlət katibinin müavini Nuland deyib: “Diplomatiya Ukrayna, Avropa və Rusiyanın özü üçün sabitliyi və təhlükəsizliyin bərpası üçün ən yaxşı seçimdir”.\nRusiya ilə Strateji Sabitlik Dialoqunda ABŞ hərbi şəffaflıq, risklərin azaldılması tədbirləri və təlimlər ilə bağlı ilkin ideyaları masaya qoymaqla diplomatiyaya sadiqliyini nümayiş etdirir.\nNuland deyib ki, biz açıq şəkildə bildirdik ki, həqiqi tərəqqi yalnız gərginliyin azaldılması şəraitində, deeskalasiya şəraitində və əsl qarşılıqlılıq əsasında baş verə bilər. Bu, Rusiyadan masa arxasında qalmağı və gərginliyi azaltmaq üçün konkret addımlar atmağı tələb edir.\nNuland deyib: “Rusiyanın indi etməli olduğu ciddi seçim var: diplomatiya və dialoq yolu tutmaq, yoxsa bunun əvəzinə qarşıdurma və bunun gətirəcəyi kütləvi nəticələrə can atmaq. Rusiya hökuməti Ukraynanı daha da işğal edərsə, Ukraynada sabitliyi daha da pozarsa, biz müttəfiqlərimiz və tərəfdaşlarımızla ciddi xərclər qoymağa hazırıq. Biz kütləvi iqtisadi tədbirlərlə, o cümlədən əvvəllər istifadə olunmayan tədbirlərlə cavab verəcəyik və Rusiya iqtisadiyyatına, maliyyə sisteminə çox ciddi ziyan vuracağıq. Lakin bir daha vurğulayım ki, bizim üstünlüyümüz diplomatiyadır”.\nBu yanaşma keçmişdə öz nəticəsini verib.\n“Biz sülh və təhlükəsizliyin əsasını təşkil edən çoxsaylı sənədlər, o cümlədən Helsinki Sazişləri, INF Müqaviləsi və digər silahlara nəzarət sazişləri ilə bağlı danışıqlar aparmışıq. Müttəfiqlərimizlə və maraqlarına toxunulan hər bir ölkə ilə tam məsləhətləşmələr və koordinasiya əsasında diplomatiya irəliyə doğru yoldur” - deyə, Nuland bildirib.


Kişi kredit borcuna göre bacısının erini qetle yetirdi - Azadliq Xeber\nKişi kredit borcuna göre bacısının erini qetle yetirdi\nKişi kredit borcuna görə bacısının ərini qətlə yetirdi\n10:15 xeber – Ağsu rayonunun dəhşətli qətl baş verib. Kişi öz bacısının ərini qətlə yetirib.\nKalva kənd sakinlərinin ANS PRESS-ə verdiyi məlumata görə,1981-ci il təvəllüdlü Elşən Sevday oğlu Hacıyev aralarında yaranan şəxsi münaqişə zəminində bacısının həyat yoldaşı, Şamaxı rayon sakini, 1975-ci il təvəllüdlü Asif Adil oğlu Zeynalovu ov tüfəngi ilə qətlə yetirib. Güllə yarası alan Asif Zeynalov aldığı xəsarətlərin ağırlığından hadisə yerində dünyasını dəyişib.\nSakinlər hadisə baş verən vaxt Elşən Hacıyevin sərxoş olduğunu bildirirlər.\nHadisəyə səbəb isə yeznə-qayının bankdan birgə 5 min manat kredit götürməsi, qətli törədən şəxsin isə krediti ödəyə bilməməsi olub. Asif Zeynalov qayınının yanına gələrək özünün krediti ödədiyi halda onun ödəməməsini irad tutub. Bu irad da Elşən Hacıyevin xoşuna gəlməyib. Fermada çoban işləyən Elşən Hacıyev yeznəsini elə fermada qətlə yetirib.\nHadisə yerinə cəlb edilən hüquq-mühafizə orqanları əməkdaşları qətli törədən şəxsi həbs edib, qətldə istifadə edilən silahı maddi subut kimi götürüblər.\nHər iki şəxsin 2 azyaşlı övladı var.\nİki gün əvvəl də Ağsu rayonunda qətl hadisəsi baş verib. Ağsu şəhərində yaşayan 1977-ci il təvəllüdlüTərlan Əzizbala oğlu Baxşıyevlə şəxsi həyətində 1980-ci il təvəllüdlü Rüstəm Şamxal oğlu Osmanov arasında mübahisə yaranıb. Daha sonra mübahisə böyüyüb və Tərlan Baxşıyev münaqişə zəminində tüfəngdən açdığı atəşlə həmyerlisi Rüstəm Osmanova xəsarət yetirib. R.Osmanov aldığı xəsarətlərin ağırlığından hadisə yerində ölüb.